
ΑΠΟΦΑΣΕΙ Σ 

Αοιθ. Ε5/403,1741,1755 (1) 

Κανονισμός σπουδών ΤΕΙ Λάρισας. 

Ο ΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις της παραγρ. 19 του άρθρου 1 του 
Ν. 2621/98 "Ρύθμιση θεμάτων οργάνωσης και λειτουρ¬ 
γίας των τεχνολογικών εκπαιδευτικών ιδρυμάτων και άλ¬ 
λες διατάξεις" (ΦΕΚ 136τ.Α') 

2. Την αριθμ.34/8-12-98 απόφαση της συνέλευσης του 
ΤΕΙ Λάρισας η οποία μας διαβιβάστηκε με το αριθμ. 956/9- 
2-99 έγγραφο του ΤΕΙ Λάρισας 

3. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη σε βάρος του κρατικού προ¬ 
ϋπολογισμού, αποφασίζουμε: 

Εγκρίνουμε ως προς τη νομιμότητά της και την πληρό- 
τητά της την αριθμ.34/8-12-98 απόφαση της συνέλευσης 
του Τεχνολογικού Εκπαιδευτικού Ιδρύματος (ΤΕΙ) Λάρι¬ 
σας με την οποία καταρτίστηκε ο κανονισμός σπουδών 
του παραπάνω ιδρύματος, και η οποία έχει ως ακολού¬ 
θως: 

ΚΕΦΑΛΑΙΟ ΠΡΩΤΟ 

Σπουδαστές Τ.Ε.Ι., Εγγραφές, Κύκλοι Σπουδών, 
Μαθήματα 

'Αρθρο 1 

Σπουδαστές Τεχνολογικών Εκπαιδευτικών Ιδρυμάτων - 
Εγγραφές 

1. Σπουδαστές Τ.Ε.Ι. καθίστανται όσοι εγγράφονται σ’ 
αυτά μετά από εισαγωγή, μετεγγραφή ή κατάταξη σύμ¬ 
φωνα με πς κείμενες διατάξεις. 

2. Οι εγγραφές των νεοεισαγομένων σπουδαστών γίνο¬ 


νται στο οικείο τμήμα της σχολής μέσα στα χρονικά όρια 
που ορίζονται εκάστοτε με πς υπουργικές αποφάσεις, για 
την εισαγωγή νέων σπουδαστών και με βάση τα δικαιολο- 
γητικά που ορίζονται σπς ίδιες αποφάσεις. Για όσους 
προέρχονται από μετεγγραφή ή κατάταξη, για την εγγρα¬ 
φή τους απαιτείται η έκδοση σχεπκής απόφασης του Τρή¬ 
ματος, σύμφωνα με πς κείμενες διατάξεις. 

3. Για λόγους εξαιρετικής ανάγκης, όπως παρατεταμένη 
θεομηνία, σοβαρή ασθένεια, στράτευση ή απουσία στο 
εξωτερικό, είναι δυνατή η εγγραφή σπουδαστή που καθυ¬ 
στέρησε να εγγράφει μέσα σπς προθεσμίες της προηγού¬ 
μενης παραγράφου του άρθρου αυτού, με αιπολογημένη 
απόφαση του Συμβουλίου του Τμήματος. Σε περίπτωση 
απόρριψης η αίτηση είναι δυνατό να επανεξεταστεί από το 
Συμβούλιο της Σχολής, ύστερα από αίτηση του ενδιαφε- 
ρόμενου σπουδαστή, η οποία υποβάλλεται σε αποκλειστι¬ 
κή προθεσμία τριάντα (30) ημερών από τη λήξη της προ¬ 
θεσμίας εγγραφής και στην οποία εκπθενται και οι λόγοι 
της καθυστέρησης. Σπουδαστής που δε γράφτηκε ούτε με 
τη διαδικασία του προηγούμενου εδαφίου αυτής της πα¬ 
ραγράφου, χάνει το δικαίωμα εγγραφής του στα Τ.Ε.Ι. 

4. Σπουδαστής που έχει εγγράφει και παρακολουθεί μα¬ 
θήματα σ’ ορισμένο Τ.Ε.Ι. δεν μπορεί να είναι συγχρόνως 
σπουδαστής και σε άλλο τριτοβάθμιο εκπαιδευπκό ίδρυμα. 

Άρθρο 2 

Ανανέωση εγγραφής 

1. Με την επιφύλαξη της παρ. 6 του άρθρου 27 Ν. 
1404/1983, ο σπουδαστής υποχρεούται ανά εξάμηνο σε 
ανανέωση εγγραφής. Η ανανέωση γίνεται πριν από την 
έναρξη των μαθημάτων του εξαμήνου με ειδική έντυπη 
δήλωση που διατίθεται από το Τμήμα. 

2. Σπουδαστής που δεν ανανέωσε την εγγραφή του για 
δύο (2) συνεχόμενα ή για τρία (3) μη συνεχόμενα εξάμηνα 
σπουδών χάνει τη δυνατότητα να συνεχίσει πς σπουδές 
του στα Τ.Ε.Ι. και διαγράφεται από τα μητρώα του Τμήμα¬ 
τος αυτοδίκαια. Αιτήσεις επανεγγραφής διαγραφέντων 
εξετάζονται κατά σειρά από το Συμβούλιο Τμήματος και 
της Σχολής μόνο για σοβαρούς λόγους. 

Άρθρο 3 

Κύκλοι σπουδών, έναρξη, διακοπή και λήξη μαθημάτων. 

1. Τη βασική εκπαιδευτική μονάδα στα Τ.Ε.Ι. αποτελείτο 
διδακτικό εξάμηνο. Κάθε διδακπκό έτος που αρχίζει την 

1η Σεπτεμβρίου και λήγει την 5η Ιουλίου, περιλαμβάνει 
δύο αυτοτελή διδακτικά εξάμηνα: το χειμερινό το οποίο 
αρχίζει την πρώτη Δευτέρα μετά τις 19 Σεπτεμβρίου και 
το Εαρινό, το οποίο αρχίζει μετά τη λήξη των εξετάσεων 
β' περιόδου του χειμερινού εξαμήνου. Μεταξύ των δύο 
εξεταστικών περιόδων του χειμερινού εξαμήνου ή μετά 
τη λήξη της δεύτερης εξεταστικής περιόδου και μέχρι την 
έναρξη του εαρινού εξαμήνου μπορούν να παρεμβάλλο¬ 
νται τρεις (3) ημέρες ελεύθερες μαθημάτων και τα μαθή¬ 
ματα αρχίζουν την πρώτη Δευτέρα. 

2. Κατά τη διάρκεια των εξαμήνων μαθήματα και εξετά¬ 
σεις δε διεξάγονται τις επίσημες εορτές και διακοπές που 
ορίζονται στον εσωτερικό κανονισμό των Τ.Ε.Ι. 

3. Οι ακριβείς ημερομηνίες έναρξης και λήξης των μα¬ 
θημάτων, των εξετάσεων και των διακοπών του επόμενου 
διδακτικού έτους, καθορίζονται, κατ’ εφαρμογή των δια¬ 
τάξεων του παρόντος άρθρου σε συνδυασμό μ’ εκείνες 
του άρθρου 27 του Ν. 1404/83, από το Συμβούλιο του 
Τ.Ε.Ι. και ανακοινώνονται με ευθύνη του Αντιπροέδρου 
κάθε Τ.Ε.Ι., ενιαία για όλες τις σχολές του Τ.Ε.Ι. το αργό¬ 
τερο μέχρι τέλος Ιουνίου κάθε έτους. 

ΚΕΦΑΛΑΙΟ ΔΕΥΤΕΡΟ 

Οργάνωση Σπουδών, Μορφές Διδασκαλίας, Εκπ/κές 
Επισκέψεις 

Άρθρο 4 

Οργάνωση μαθημάτων-Προγράμματα σπουδών 

1. Οι σπουδές στα Τ.Ε.Ι. οργανώνονται με βάση το εξα¬ 
μηνιαίο μάθημα. Τα μαθήματα του προγράμματος σπου¬ 
δών κάθε Τμήματος διακρίνονται σε γενικά υποχρεωτικά, 
κατ’ επιλογήν υποχρεωτικά και προαιρετικά, ως εξής: 

α) γενικά υποχρεωτικά μαθήματα είναι τα μαθήματα 
υποδομής και τα βασικά μαθήματα της ειδικότητας, τα 
οποία είναι υποχρεωτικά για όλους τους σπουδαστές του 
Τμήματος. 

β) κατ’ επιλογήν υποχρεωτικά μαθήματα είναι μαθήμα¬ 
τα ειδικότητας που επιλέγονται από τους σπουδαστές 
από πίνακα περισσοτέρων μαθημάτων. Τα μαθήματα αυ¬ 
τά μπορεί να είναι ομαδοποιημένα, οπότε ο σπουδαστής 
επιλέγει υποχρεωτικά όλα τα μαθήματα μιας ομάδας, 
εκτός εάν είναι αδύνατη η διδασκαλία όλων των μαθημά¬ 
των μιας ομάδας. Στην περίπτωση αυτή γίνεται ελεύθερη 
επιλογή για τη συμπλήρωση των μαθημάτων της ομάδας. 
Εάν έχουν οριστεί κατευθύνσεις, τα μαθήματα που τις χα¬ 
ρακτηρίζουν είναι ομαδοποιημένα. 

γ) προαιρετικά μαθήματα είναι μαθήματα γενικής μόρ¬ 
φωσης ή μαθήματα εμβάθυνσης, υποδομής ή διεπιστη¬ 
μονικά. 

2. Το αργότερο μία (1) εβδομάδα πριν από την έναρξη 
των μαθημάτων κάθε διδακτικού εξαμήνου συντάσσεται 
με τη φροντίδα του Συμβουλίου του Τμήματος και ανα¬ 
κοινώνεται με ευθύνη του Προϊσταμένου του Τμήματος, 
το εβδομαδιαίο ωρολόγιο πρόγραμμα μαθημάτων του 
Τμήματος, το οποίο περιέχει: 
α) τα τυπικά προγράμματα σπουδών κάθε εξαμήνου, 
β) τα μέλη του Ε.Π. που θα διδάξουν κάθε μάθημα των 
τυπικών προγραμμάτων και 
γ) την ημέρα, την ώρα και την αίθουσα ή τον χώρο που 
θα πραγματοποιηθεί κάθε μάθημα. 

Κατά την κατάρτιση του εβδομαδιαίου ωρολογίου προ¬ 
γράμματος κάθε Τ μήματος λαμβάνεται πρόνοια, ώστε να 
συμπίπτει ελεύθερος χρόνος 3-4 ωρών σε συγκεκριμένη 


ημέρα της εβδομάδας που θα χρησιμοποιείται για τη σύ¬ 
γκληση των οργάνων του Τμήματος ή συνελεύσεων των 
μελών του Τ.Ε.Ι. 

3. Η γενική συνέλευση του Τμήματος αποφασίζει με βά¬ 
ση το περίγραμμα του προγράμματος σπουδών για: 

α) τον κατ’ αρχήν διαχωρισμό των μαθημάτων σε θεω¬ 
ρητική, φροντιστηριακή και εργαστηριακή μορφή διδα¬ 
σκαλίας, β) την ειδικότερη ανάλυση του περιγράμματος 
και των εβδομαδιαίων ωρών κάθε μαθήματος και γ) τα 
προαπαιτούμενα και εξαρτώμενα από αυτά μαθήματα κα¬ 
τά τις διακρίσεις της παραγρ. 2 του άρθρου αυτού. 

Τέλος, η γενική συνέλευση του Τμήματος κατά την κα¬ 
τανομή των μαθημάτωντου Τ μήματος ανά εξάμηνο σπου¬ 
δών, σύμφωνα με την παράγρ. 1/β του άρθρου 26 του 
Ν. 1404/83, μεριμνά ώστε: 

α) τα τυπικά προγράμματα των τριών πρώτων εξαμήνων 
σπουδών να μην περιλαμβάνουν κατ’ επιλογήν υποχρεω¬ 
τικά μαθήματα. 

β) να διασφαλίζεται η ορθή αλληλουχία μεταξύ των 
προαπαιτουμένων και των εξαρτημένων από αυτά μαθη¬ 
μάτων, και 

γ) το τυπικό πρόγραμμα κάθε εξαμήνου σπουδών να πε¬ 
ριέχει μαθήματα με συνολικό αριθμό εβδομαδιαίων διδα- 
κπκών ωρών 25 έως 34. 

4. Εάν στο πρόγραμμα σπουδών του Τμήματος περι¬ 
λαμβάνονται και μαθήματα που ανήκουν στο γνωσπκό πε¬ 
δίο Γενικού Τμήματος ή ομάδας μαθημάτων άλλου Τμή¬ 
ματος, για την κατάρτιση του προγράμματος σπουδών 
του Τμήματος, αναφορικά με τα μαθήματα αυτά, σύμφω¬ 
να με τις ρυθμίσεις της προηγούμενης παραγράφου, του 
άρθρου αυτού, και κατ’ ανάλογη εφαρμογή της παραγρ. 

4 του άρθρου 26 Ν. 1404/83, απαιτείται η σύμφωνη γνώ¬ 
μη της γενικής συνέλευσηςτου οικείου γενικού Τμήματος 
ή της οικείας ομάδας μαθημάτων. Εάν δεν γίνει δυνατή η 
επίτευξη συμφωνίας, η οριστική απόφαση λαμβάνεται 
από το Συμβούλιο της σχολής, προκειμένου για τμήματα 
και ομάδες μαθημάτων της ίδιας σχολής ή από το Συμ¬ 
βούλιο του ΤΕΙ σε διαφορετική περίπτωση. 

5. Το αργότερο πριν από την έναρξη των μαθημάτων κά¬ 
θε διδακτικού εξαμήνου, συντάσσεται με τη φροντίδα του 
συμβουλίου του Τμήματος και ανακοινώνεται με ευθύνη 
του προϊσταμένου του Τ μήματος, το εβδομαδιαίο ωρολό¬ 
γιο πρόγραμμα μαθημάτων του Τμήματος το οποίο πε¬ 
ριέχει : 

α) τα τυπικά προγράμματα σπουδών κάθε εξαμήνου 
β) τα μέλη του Ε.Π. και Ε.Ε.Π. που θα διδάξουν κάθε μά¬ 
θημα των τυπικών προγραμμάτων και 
γ) την ημέρα, την ώρα και την αίθουσα ή το χώρο που θα 
πραγματοποιηθεί κάθε μάθημα. Κατά την κατάρτιση του 
εβδομαδιαίου ωρολογίου προγράμματος κάθε Τμήματος 
λαμβάνεται πρόνοια, σε συγκεκριμένη ημέρα της εβδο¬ 
μάδας που θα χρησιμοποιείται για τη σύγκλιση των οργά¬ 
νων του Τμήματος ή συνελεύσεων των μελών του ΤΕΙ. 

6. α) Τα τυπικά προγράμματα των εξαμήνων σπουδών 
του Τμήματος είναι ενδεικτικά και όχι υποχρεωτικά για 
τους σπουδαστές του Τμήματος με την επιφύλαξη της 
παραγράφου 1 περίπτωση α του άρθρου αυτού. Ο σπου¬ 
δαστής μπορεί για κάθε διδακτικό εξάμηνο να καταρτίζει 
το ατομικό του πρόγραμμα σπουδών, το οποίο περιλαμ¬ 
βάνει τα μαθήματα που επιθυμεί και πρόκειται να παρα¬ 
κολουθήσει κατά το εξάμηνο αυτό. Σχετική δήλωση υπο¬ 
βάλλουν στο τμήμα όλοι οι σπουδαστές ταυτόχρονα με 
την εγγραφή ή ανανέωση της εγγραφής τους. Μέσα σε 

μία βδομάδα από την έναρξη του εξαμήνου, ο σπουδα¬ 
στής έχει τη δυνατότητα τροποποίησης της αρχικής δή¬ 
λωσής του. 

β) Κατά την κατάρτιση του ατομικού προγράμματος 
σπουδών του εξαμήνου ο σπουδαστής λαμβάνει υποχρε¬ 
ωτικά πρόνοια ώστε: 

ι) το σύνολο των εβδομαδιαίων ωρών διδασκαλίας για 
τα μαθήματα που δηλώνει να κυμαίνεται μέχρι 45 ώρες 
και για τους σπουδαστές επί τττυχίω οι ώρες διδασκαλίας 
να ισχύουν μέχρι 55 ώρες χωρίς να ισχύουν οι περιορισμοί 
προαπαιτουμένων-εξαρτουμένων μαθημάτων, συν ένα 
μάθημα επί πλέον. 

ιι) να μην δηλώνονται μαθήματα, τα προαπαιτούμενα 
των οποίων δεν έχει παρακολουθήσει με επιτυχία ο σπου¬ 
δαστής. 

γ) Εάν στη δήλωση των μαθημάτων που θα παρακο¬ 
λουθήσει ο σπουδαστής σ’ ένα εξάμηνο δεν τηρούνται οι 
όροι του προηγούμενου εδαφίου, θεωρείται αυτοδίκαια 
ότι η δήλωση περιλαμβάνει τα μαθήματα του εξαμήνου ει¬ 
σαγωγής, προκειμένου για πρωτοεισαγόμενους σπουδα¬ 
στές και για παλιότερους σπουδαστές τροποποιείται η 
δήλωση μαθημάτων με απόφαση του συμβουλίου ύστερα 
από συνεννόηση με το σπουδαστή. 

δ) Σε περίπτωση μεικτού μαθήματος δηλώνονται απα¬ 
ραίτητα και τα δύο μέρη (θεωρία, εργαστήριο) εκτός εάν 
το ένα μέρος έχει εξετασθεί επιτυχώς. 

7. Σε καμιά περίπτωση ο σπουδαστής κατ’ εφαρμογήν 
του εδαφίου (β) της προηγούμενης παραγράφου, δεν 
μπορεί να καταστεί πτυχιούχος νωρίτερα από την προ- 
βλεπόμενη χρονικά διάρκεια σπουδών του Τμήματος. Για 
τη διευκόλυνση της κινητικότητας σπουδαστών και Ε.Π. 
μεταξύ του Τ.Ε.Ι. Λάρισας και ιδρυμάτων τριτοβάθμιας 
εκπαίδευσης του εξωτερικού, είναι δυνατή, με απόφαση 
του Συμβουλίου του Τ.Ε.Ι., η διδασκαλία ορισμένων μα¬ 
θημάτων του προγράμματος σπουδών κάθε Τμήματος 
και σε μία άλλη γλώσσα κράτους - μέλους της Ευρωπαϊ¬ 
κής Ένωσης, η οποία διδάσκεται στο Τμήμα. 

Άρθρο 5 

Διδασκαλία ξένων γλωσσών 

1. Σε κάθε τμήμα των Τ.Ε.Ι. διδάσκονται μία ή περισσό¬ 
τερες από τις γλώσσες: αγγλική, γαλλική, γερμανική, ιτα¬ 
λική ή ρωσική. Ανάλογα με το γνωστικό ανπκείμενο ή την 
επαγγελματική κατεύθυνση αποφοίτων του Τμήματος, η 
διδασκαλία της ξένης γλώσσας έχει ως σκοπό να μάθουν 
οι σπουδαστές τη γλώσσα πολύ καλά ή σε βαθμό που να 
μπορούν να κατανοούν κείμενα της ειδικότητάς τους. 

2.0 σπουδαστής που κατέχει την ξένη γλώσσα, μπορεί 
να ζητήσει την απαλλαγή του από την υποχρέωση παρα¬ 
κολούθησης της γλώσσας αυτής. Γ ια το σκοπό αυτό με 
εισήγηση του οικείου Τμήματος και απόφαση του Συμ¬ 
βουλίου του Τ.Ε.Ι. συγκροτείται επιτροπή αποτελούμενη 
από τρία (3) μέλη του Εκπαιδευτικού Προσωπικού της 
αντίστοιχης γλώσσας, η οποία εξετάζει και εισηγείται στο 
Συμβούλιο του Τ μήματος για την απαλλαγή του ή μη από 
την παρακολούθηση των μαθημάτων της ξένης γλώσσας, 
για ένα ή περισσότερα εξάμηνα σπουδών. Σε περίπτωση 
που ο αριθμός των σπουδαστών, που δηλώνουν ή λαμβά¬ 
νουν μέρος στις εξετάσεις είναι μικρός, τότε με απόφαση 
του Συμβουλίου του Τ.Ε.Ι. είναι δυνατή η διδασκαλία μα¬ 
θημάτων συναφούς ειδικότητας σε επίπεδο σχολής ή 
Τ.Ε.Ι. 


Άρθρο 6 

Μορφές διδασκαλίας, συνδιδασκαλία 

1. Η εκπαιδευτική διαδικασία κάθε μαθήματος περιλαμ¬ 
βάνει μία ή περισσότερες από τις παρακάτω μορφές: θε¬ 
ωρητική ή από έδρας διδασκαλία, σεμινάρια, φρονπστη- 
ριακές, πρακτικές και εργαστηριακές ασκήσεις, ανάθεση 
εκπόνησης εργασιών ατομικών ή ομαδικά και εκπαιδευτι¬ 
κές επισκέψεις και εκδρομές. 

α) Η θεωρητική ή από έδρας διδασκαλία μαθήματος, 
παρουσιάζει εποππκά μια ευρεία περιοχή ενός γνωστι¬ 
κού αντικειμένου και τον σχετικό μ’ αυτή επιστημονικό 
προβληματισμό .Τμήμα της διδασκαλίας αυτής μπορεί να 
περιλαμβάνει και ειδικές ασκήσεις για την εμπέδωση των 
θεωρητικών γνώσεων με τη μορφή φροντιστηριακών 
ασκήσεων ύστερα από απόφαση της ομάδας μαθημάτων. 
Επίσης μέρος της ύλης μπορεί ν’ ανατίθεται για παρου¬ 
σίαση σε σπουδαστές ατομικά ή ομαδικά. Η συνθετική 
εφαρμογή γνώσεων, μεθόδων και διαδικασιών γίνεται σε 
ειδικά επιλεγμένα θέματα που αναθέτει ο καθηγητής 
στους σπουδαστές, κατά ομάδες ή ατομικά. 

β) Τα σεμινάρια στοχεύουν στην επεξεργασία συγκε¬ 
κριμένων θεμάτων σε μεγαλύτερο βάθος και έκταση με τη 
συνεργασία και καθοδήγηση του διδάσκοντα και τη βοή¬ 
θεια σχετικής βιβλιογραφίας. 

γ) Οι εργαστηριακές και πρακτικές ασκήσεις πραγμα¬ 
τοποιούνται περιοδικά σε κατάλληλους χώρους του Τ. Ε. I. 
ή χώρους εργασίας στους οποίους οι σπουδαστές κάτω 
από την επίβλεψη και με τη καθοδήγηση του εκπαιδευτι¬ 
κού προσωπικού εκπαιδεύονται κατά μικρές ομάδες στην 
εφαρμογή θεωρητικών, επαγγελματικών ή τεχνολογικών 
μεθόδων, το χειρισμό τεχνικών συστημάτων, τον εθισμό 
στην ομαδική εργασία, τη σύνταξη περιγραφικών εκθέσε¬ 
ων κ.λ.π„ ώστε ν’ αποκτούν τις κατάλληλες δεξιότητες. 

3.α) Δεν επιτρέπεται κατάτμηση θεωρητικού μαθήμα¬ 
τος σε περισσότερα τμήματα. Σε εξαιρετικές περιπτώ¬ 
σεις όταν αποδεδειγμένα ο αριθμός των παρακολουθού- 
ντων σπουδαστών είναι πολύ μεγάλος και δεν επαρκεί η 
πληρότητα των αιθουσών, μπορεί να γίνει κατάτμηση. 

β) Για τη διεξαγωγή των εργαστηριακών ασκήσεων ο 
αριθμός των παρακολουθούντων σπουδαστών ανά τμή¬ 
μα θα έχει ελάχιστο όριο δέκα πέντε (15) και μέγιστο εί¬ 
κοσι (20) ατόμων, εκτός ειδικών περιπτώσεων για τις 
οποίες απαιτείται η έγκριση από το Συμβούλιο του Τ.Ε.Ι. 
μετά από αιτιολογημένη εισήγηση του Συμβουλίου του 
Τμήματος. Ο αριθμός των μελών Ε.Π. ανά τμήμα εργα¬ 
στηριακών ασκήσεων δεν μπορεί να είναι ανώτερος των 
δύο (2). Στα φροντιστηριακά μαθήματα θα είναι ελάχιστο 
όριο τριάντα (30) και μέγιστο όριο σαράντα (40) σπουδα¬ 
στές και ο αριθμός εκπ/κών ένας. 

γ) Σε περίπτωση κατάτμησης Τμήματος λόγω μεγάλου 
αριθμού σπουδαστών, οι διδάσκοντες συντονίζουν μετα¬ 
ξύ τους τη διδακτέα ύλη και την ύλη των τελικών εξετάσε¬ 
ων. 

δ) Παρέχεται δυνατότητα κοινής διδασκαλίας ιδίων μα¬ 
θημάτων κοινού περιεχομένου σπουδών με σύμφωνη 
γνώμη των Γενικών Συνελεύσεων των τμημόττων. 

Άρθρο 7 

Διάρκεια διδασκαλίας και ασκήσεων 

1. Η διάρκεια της ωριαίας διδασκαλίας των θεωρηπκών 
μαθημάτων και φρονπστηριακών ασκήσεων ορίζεται σε 
σαράντα πέντε (45) λεπτά της ώρας, μετά τη λήξη της 

οποίας ακολουθεί διάλειμμα δέκα πέντε (15) λεπτών. Το 
ανώτατο όριο διδασκαλίας θεωρητικού μαθήματος ορίζε¬ 
ται σε τρεις (3) ώρες. 

2. Η διάρκεια των ωριαίων πρακτικών και εργαστηρια- 
κών-φροντιστηριακών ασκήσεων είναι πενήντα πέντε (55) 
λεπτά. Οι φρονπστηριακές, εργαστηριακές και πρακτικές 
ασκήσεις γίνονται χωρίς διάλειμμα μετά από απόφαση 
της ομάδας μαθημάτων. 

3. Η διάρκεια διεξαγωγής των σεμιναρίων ρυθμίζεται 
από το διδάσκοντα σε συνεννόηση με τους διδασκόμε¬ 
νους. 

Άρθρο 8 

Εκπαιδευτικές επισκέψεις 

1. α) Για την αποτελεσματικότερη εμπέδωση των 
θεωρητικών γνώσεων των σπουδαστών, οργανώνο¬ 
νται με πρωτοβουλία και ευθύνη του Τμήματος, εκ¬ 
παιδευτικές επισκέψεις και εκδρομές μικρής χρονι¬ 
κής διάρκειας, όχι περισσότερες από τρεις (3) συνε¬ 
χόμενες, εργάσιμες ημέρες το εξάμηνο, σε χώρους 
εργασίας και βιομηχανικών εγκαταστάσεων. Η έγκρι¬ 
ση παρέχεται σύμφωνα με τον εσωτερικό κανονισμό 
του Τ.Ε.Ι. 

β) Πολυήμερες, άνω των τριών (3) ημερών, εκπαιδευτι¬ 
κές επισκέψεις, στο εσωτερικό ή εξωτερικό, πραγματο¬ 
ποιούνται μόνο κατά τις διακοπές των Χριστουγέννων, 
του Πάσχα και του καλοκαιριού. Η έγκριση παρέχεται από 
το Συμβούλιο του Τ.Ε.Ι. ύστερα από εισήγηση του οικείου 
Τμήματος στην οποία περιλαμβάνεται το πρόγραμμα επι¬ 
σκέψεων και εκπμηση της απαιτούμενης δαπάνης μετα¬ 
φοράς των σπουδαστών. 

Άρθρο 9 

Προπαρασκευαστικά φρονπστήρια 

1. Με εισήγηση της γενικής συνέλευσης του Τμήματος 
και απόφαση του συμβουλίου της σχολής είναι δυνατή η 
διοργάνωση προπαρασκευαστικών φροντιστηρίων για 
σπουδαστές που δεν μπορούν ν’ ανταποκριθούν στις 
απαιτήσεις των μαθημάτων του α' και β' εξαμήνου σπου¬ 
δών του Τμήματος ή της ξένης γλώσσας. Η διοργάνωση 
των προπαρασκευαστικών φροντιστηρίων μπορεί να γί¬ 
νει ή σε επίπεδο σχολής ή και σε επίπεδο Τ.Ε.Ι. Στην τε¬ 
λευταία περίπτωση απαιτείται απόφαση του Συμβουλίου 
του Τ. Ε. I. μετά από εισηγήσεις των ενδιαφερομένων σχο¬ 
λών. 

2. Τα προαπαρασκευαστικά φροντιστήρια διαρκούν 
ένα διδακτικό εξάμηνο με τρεις (3) το πολύ εβδομαδιαί¬ 
ες διδακτικές ώρες ανά μάθημα. Είναι όμως δυνατή η 
σύμπτυξή τους σε μικρότερο χρονικό διάστημα με ανά¬ 
λογη αύξηση των εβδομαδιαίων διδακτικών ωρών. Τα 
προαπαρασκευαστικά φρονπστήρια γίνονται κατά κα¬ 
νόνα πέρα από το κανονικό ωράριο σπουδών και δεν κα¬ 
ταλήγουν σε τελική αξιολόγηση της επίδοσης των σπου¬ 
δών. 

3. Η διδασκαλία στα προαπαρασκευασπκά φρονπστή¬ 
ρια αναπ'θεται σε μέλη του Ε. Π. σύμφωνα με πς διατάξεις 
που αναφέρονται στη διδασκαλία των κανονικών μαθη¬ 
μάτων. 


ΚΕΦΑΛΑΙΟ ΤΡΙΤΟ 

Φοίτηση, Έλεγχος Επίδοσης, Επιτυχής Παρακολούθηση 
Άρθρο 10 
Φοίτηση 

1. Οι σπουδαστές υποχρεούνται να παρακολουθούν 
όλα τα μαθήματα του προγράμματος σπουδών τους, 
σύμφωνα με τη δήλωσή τους και πς ρυθμίσεις της παρα- 
γράψου 6 του άρθρου 4 του διατάγματος αυτού. 

2. Οι προβλεπόμενες ώρες διδασκαλίας κατά εξάμηνο 
για κάθε μάθημα καθορίζονται από την ομάδα μαθημάτων 
και ανακοινώνονται από τον διδάσκοντα στην αρχή κάθε 
εξαμήνου, με βάση το ωρολόγιο πρόγραμμα του Τμήμα¬ 
τος, αφού ληφθούν υπόψη οι ημέρες που επίσημα δε θα 
πραγματοποιηθούν μαθήματα κατά τη διάρκεια του εξα¬ 
μήνου, σύμφωνα με πς διατάξεις του άρθρου 3 παράγρ. 
2 και 3 του παρόντος διατάγματος. 

3. Σε κάθε περίπτωση, εάν ο αριθμός των ωρών διδα¬ 
σκαλίας που πραγματοποιήθηκαν σε ένα μάθημα είναι για 
οποιονδήποτε λόγο μικρότερος από τα δύο τρία (2/3) του 
προβλεπόμενου στο πρόγραμμα σπουδών για όλο το δι¬ 
δακτικό εξάμηνο, το μάθημα αυτό θεωρείται όπ δε διδά¬ 
χτηκε. Η διαπίστωση γίνεται κατά τη λήξη του εξαμήνου 
με πράξη της ομάδας μαθημάτων και ευθύνη του υπεύ¬ 
θυνου αυτής. 

Άρθρο 11 

Βαθμολογική κλίμακα 

1. Η Βαθμολογία σε όλα τα μαθήματα εκφράζεται με την 
αριθμηπκή Κλίμακα: μηδέν έως δέκα (0-10), με βάση επι¬ 
τυχίας το βαθμό πέντε (5). 

2.0 χαρακτηρισμός της επίδοσης των σπουδαστών κα¬ 
τά μάθημα, καθορίζεται ως εξής: 

- από 0-3,9: “κακώς" 

- από 4-4,0: "ανεπαρκούς" 

- από 5-6,9: "καλώς" 

- από 7-8,4: "λίαν καλώς" 

- από 8,5-10: "άριστα" 

3. Ολοι οι βαθμοί υπολογίζονται και καταχωρούνται με 
προσέγγιση ενός δεκάτου (1/10) της ακέραιος μονάδας. 

Άρθρο 12 

Βαθμοί εργαστηρίου, προόδου και εξετάσεων 

1. α) Για την επιτυχή παρακολούθηση εργαστηριακού- 
φρονπστηριακού μαθήματος ή του εργαστηριακού μέ¬ 
ρους μεικτού μαθήματος, απαιτείται ο σπουδαστής να 
έχει διεξαγάγει με επιτυχία τα 80% των ασκήσεων που 
πραγματοποιήθηκαν κατά τη διάρκεια του εξαμήνου. Την 
τελευταία εβδομάδα του εξαμήνου διεξάγονται συμπλη¬ 
ρωματικές εργαστηριακές ή πρακτικές ασκήσεις για 
όσους σπουδαστές έχουν αποτύχει ή απουσιάσει σε πο¬ 
σοστό μέχρι 15% των πραγματοποιηθεισών ασκήσεων 
και μέχρι τη συμπλήρωση του 80%. Τη σχεπκή απόφαση 
παίρνει η ομάδα μαθημάτων. 

β) Ο βαθμός, του εργαστηρίου ή του εργαστηριακού ή 
πρακπκού μέρους μεικτού μαθήματος είναι ανάλογα με 
τη φύση του εργαστηρίου και μετά από απόφαση της 
ομάδας μαθημάτων, 1) ο μέσος όρος όλωντων επιμέρους 
βαθμών των ασκήσεων που ο σπουδαστής έχει διεξαγά- 
γει με επιτυχία στα ποσοστά του προηγούμενου εδαφίου, 
ή 2) οι βαθμοί σε εξετάσεις που διεξάγονται τμημαπκά ή 
τελικά σε όλη την ύλη του εργαστηρίου. 

γ) Στο τέλος του εξαμήνου ο διδάσκων καταθέτει στο 
τμήμα τη βαθμολογία του εργαστηρίου ή των πρακτικών 
ασκήσεων που καταχωρείται στο πρωτόκολλο και αρχει¬ 
οθετείται. 

2. Η διεξαγωγή γραπτών ή προφορικών εξετάσεων προ¬ 
όδου ανακοινώνεται με ευθύνη του διδάσκοντος τουλάχι¬ 
στον δέκα πέντε (15) ημέρες πριν από την ημέρα διεξα¬ 
γωγής αφού ενημερωθεί και εγκρίνει η Γεν. Συνέλευση 
του Τμήματος. Στην τελική εξέταση του μαθήματος ο 
σπουδαστής μπορεί να συμμετέχει ανεξάρτητα από τη 
συμμετοχή του στην ενδιάμεση αξιολόγηση. Ο τρόπος 
βαθμολόγησης της προόδου του σπουδαστή ανακοινώ¬ 
νεται από τον διδάσκοντα στην αρχή κάθε διδακτικού εξα¬ 
μήνου. 

Ο τελικός βαθμός θεωρητικού μαθήματος ή θεωρητι¬ 
κού μέρους μεικτού μαθήματος είναι ο μέγιστος μεταξύ 
του αθροίσματος των πιστωτικών μονάδων που συγκέ¬ 
ντρωσε ο σπουδαστής από την επίδοση στην πρόοδο και 
την τελική εξέταση και του βαθμού με άριστα το δέκα (10) 
της τελικής εξέτασης. 

Για τον υπολογισμό των πιστωτικών μονάδων, ο βαθ¬ 
μός προόδου και ο βαθμός της τελικής εξέτασης πολλα- 
πλασιάζεται με τους αντίστοιχους συντελεστές 0,4 και 
0 , 6 . 

Ο σπουδαστής θεωρείται επιτυχών στα μαθήματα εκεί¬ 
να που συγκέντρωσε πέντε τουλάχιστον πιστωτικές μο¬ 
νάδες με οποιονδήποτε τρόπο ή που βαθμολογήθηκε με 
πέντε (5) τουλάχιστον στην τελική εξέταση. Σε αντίθετη 
περίπτωση ο σπουδαστής επαναλαμβάνει το μάθημα κα¬ 
τά το επόμενο εξάμηνο. 

3. Ο βαθμός του πτυχίου εξάγεται γι’ αυτούς που προ¬ 
έρχονται από κατάταξη μόνο από τα μαθήματα τα οποία 
παρακολούθησε επιτυχώς στο τμήμα υποδοχής. Το τμή¬ 
μα υποδοχής με απόφαση του συμβουλίου του, σύμφωνα 
με τις κείμενες διατάξεις, απαλλάσσει τους κατατασσό- 
μενους από μαθήματα ή ασκήσεις που έχουν εξετασθεί 
με επιτυχία στη σχολή ή το τμήμα προέλευσης και καθο¬ 
ρίζει τα μαθήματα και ασκήσεις προηγουμένων εξαμή¬ 
νων, στα οποία οι κατατασσόμενοι οφείλουν να εξετα- 
σθούν εφόσον δεν διδάχθηκαν ή δεν ασκήθηκαν πλήρως 
ή επαρκώς σ’ αυτά στη σχολή ή στο τμήμα προέλευσης, 
ανεξάρτητα από το εξάμηνο που έγινε η κατάταξη. 

4. Σπουδαστής που δεν παρακολούθησε με επιτυχία, 
σύμφωνα με τις διατάξεις της παραγράφου 5 του άρθρου 
αυτού, υποχρεωτικό μάθημα, πρέπει να το επαναλάβει σε 
επόμενο εξάμηνο. Αν απέτυχε σε κατ’ επιλογήν υποχρεω¬ 
τικό μάθημα ομάδας μαθημάτων που χαρακτηρίζουν κα¬ 
τεύθυνση, πρέπει να το επαναλάβει το επόμενο εξάμηνο 
ή να αλλάξει το μάθημα ή την κατεύθυνση, ενώ αν απέτυ¬ 
χε σε προαιρετικό μάθημα, μπορεί να το επαναλάβει σε 
επόμενα εξάμηνα ή να το ανπκαταστήσει με άλλο. Για κά¬ 
θε μάθημα που δηλώνει ο σπουδαστής, μπορεί να συμμε- 
τάσχει στις δύο (2) εξεταστικές περιόδους που ακολου¬ 
θούν το εξάμηνο. 

5. α) Ο τελικός βαθμός προκύπτει από το συνυπολογι- 
σμό των βαθμών του θεωρητικού και εργαστηριακού / 
πρακτικού μέρους του μεικτού μαθήματος, με συντελε¬ 
στές που κυμαίνονται μεταξύ 0,40 και 0,60 και έχουν 
άθροισμα ένα (1). Η κατανομή αυτή καθορίζεται από την 
ομάδα μαθημάτων με βάση τις ώρες και τις συνθήκες δι¬ 
δασκαλίας ως και τη φύση κάθε μέρους του μαθήματος. 

β) Η παρακολούθηση σε ένα μάθημα θεωρείται επιτυ¬ 
χής, εφόσον ο βαθμός στο θεωρητικό και στο εργαστη¬ 


ριακό πρακπκό μέρος του μαθήματος αυτού έχει την έν¬ 
δειξη τουλάχιστον πέντε (5). 

γ) Ο τελικός βαθμός αμιγώς εργαστηριακού / πρακτικού 
ή αμιγώς θεωρητικού μαθήματος είναι ο βαθμός που κα¬ 
θορίζεται στις παρ. 1,2 και 4 του άρθρου αυτού ανπστοιχα. 

δ) Σε περίπτωση επιτυχούς παρακολούθησης ενός μό¬ 
νο μέρους μεικτού μαθήματος ο βαθμός του μέρους αυ¬ 
τού κατοχυρώνεται και το μάθημα επαναλαμβάνεται μόνο 
ως προς το άλλο μέρος. 

ΚΕΦΑΛΑΙΟ ΤΕΤΑΡΤΟ 

Κανονισμός 

Εξετάσεων περιόδου και πτυχιακής εργασίας 
Λήψη πτυχίου 

Άρθρο 13 

Εξεταστικές περίοδοι εξαμήνου, πρόγραμμα εξετάσεων 

1. Μετά τη λήξη των μαθημάτων κάθε διδακτικού εξα¬ 
μήνου ακολουθούν δύο (2) εξεταστικές περίοδοι, δύο (2) 
εβδομάδων η κάθε μία κατά τη διάρκεια των οποίων οι 
σπουδαστές εξετάζονται γραπτά και σε εξαιρετικές περι¬ 
πτώσεις κατά την κρίση του συμβουλίου του Τμήματος 
προφορικά σε όλη τη διδακτέα ύλη κάθε μαθήματος που 
δηλώθηκε από το σπουδαστή και προβλέπεται από τα 
αναλυτικά προγράμματα. 

2. Με την επιφύλαξη του εδαφ. ατηςπαρ. 2του άρθρου 
12 οι εξετάσεις περιόδου σε θεωρητικά μαθήματα, ή στο 
θεωρητικό μέρος μεικτών μαθημάτων είναι για όλους 
τους σπουδαστές που τα έχουν δηλώσει υποχρεωτικές 
και διεξάγονται με βάση το πρόγραμμα που συντάσσεται 
από το Συμβούλιο του Τμήματος και αν ανακοινώνεται με 
ευθύνη του προϊσταμένου του Τ μήματος πέντε (5) τουλά¬ 
χιστον ημέρες πριν από την έναρξη των εξετάσεων. 

Το πρόγραμμα εξετάσεων περιλαμβάνει: 

- το εξεταζόμενο μάθημα με τον κωδικό του αριθμό 

- τον εισηγητή των θεμάτων 

- ημερομηνία, ώρα και αίθουσα εξετάσεων 

- τα ονοματεπώνυμα των εποπτών και επιτηρητών. 

3. Σε περίπτωση που για λόγους μη υπαιτιότητας των 
σπουδαστών δεν πραγματοποιηθούν οι τελικές εξετάσεις 
της μίας ή και των δύο εξεταστικών περιόδων σε μάθημα 
ή μαθήματα του οικείου διδακτικού εξαμήνου, αυτές διε- 
νεργούνται στο αμέσως επόμενο διδακτικό εξάμηνο και 
μετά τη λήξη των εβδομάδων διδασκαλίας του εξαμήνου 
αυτού. Στη περίπτωση αυτή κατοχυρώνεται ο βαθμός 
προόδου. Για τη συμμετοχή στις εξετάσεις μαθημάτων 
που διεξάγονται, σύμφωνα με τα προηγούμενα, στο αμέ¬ 
σως επόμενο διδακτικό εξάμηνο, δεν απαιτείται δήλωση 
του μαθήματος από το σπουδαστή, ούτε έχουν εφαρμο¬ 
γή, όσον αφορά στα μαθήματα αυτά οι περιορισμοί της 
διάταξης των περιπτώσεων I, II εδαφίου β της παραγρά¬ 
φου 6 του άρθρου 4 του παρόντος διατάγματος (Π.Δ. 
498/84). 

Άρθρο 14 

Οργάνωση των εξετάσεων περιόδου 

1. Τη γενική ευθύνη εύρυθμης διεξαγωγής των εξετά¬ 
σεων του Τ μήματος, έχει ο προϊστάμενος του Τ μήματος ο 
οποίος μεριμνά έγκαιρα για τον ορισμό εποπτών, την κα¬ 
ταλληλότητα των χώρων, τη διαθεσιμότητα των υλικών 
και μέσων και γενικότερα για το αδιάβλητο των εξετάσε¬ 
ων. 


ϊ 

2. Ως επιτηρητές των εξετάσεων ορίζονται από το Συμ¬ 
βούλιο του Τμήματος τακτικά και έκτακτα μέλη του Ε:Π. 
στα πλαίσια των ωρών απασχόλησης τους κατά βαθμίδα 
και με συνεκτίμηση του χρόνου που απαιτείται για την 
ετοιμασία των εισηγήσεων και για τις διορθώσεις των 
γραπτών δοκιμίων. Σε περίπτωση έλλειψης του προανα- 
φερόμενου προσωπικού, ως επιτηρητές ορίζονται και άλ¬ 
λες κατηγορίες προσωπικού με πράξη του διευθυντή της 
σχολής. 

3. Τα θέματα των εξετάσεων εισηγείται αυτός ή αυτοί 
που δίδαξαν μάθημα, σύμφωνα με τις διακρίσεις του άρ¬ 
θρου 6 παράγρ. 3γ του παρόντος διατάγματος, κατά το 
εξάμηνο που έληξε και σε περίπτωση απουσίας του ή κω¬ 
λύματος, τα θέματα θέτει και εισηγείται άλλος εκπαιδευ¬ 
τικός από την ίδια ομάδα μαθημάτων, που ορίζεται με 
πράξη του προϊσταμένου του Τμήματος μετά από εισήγη¬ 
ση της ομάδας μαθημάτων. Οι τελικές εξετάσεις είναι ενι¬ 
αίες και καθολικές. 

4. Σε περίπτωση προφορικής εξέτασης, ορίζεται και 
δεύτερος εξεταστής συναφούς ειδικότητας, με πράξη 
του υπεύθυνου της ομάδας μαθημάτων, η δε εξέταση 
λαμβάνει χώρα ενώπιον όλων των εξεταζομένων. Ο βαθ¬ 
μός στην περίπτωση αυτή είναι ο μέσος όρος των δύο (2) 
βαθμών. 

5. Η διάρκεια επεξεργασίας των θεμάτων κατά τη γρα¬ 
πτή εξέταση κάθε μαθήματος σε καμία περίπτωση δεν 
μπορεί να είναι μικρότερη από δύο (2) ώρες ή υπερβεί τις 
τρεις (3) ώρες. Οι εξετάσεις κάθε μαθήματος διεξάγονται 
με την ευθύνη του διδάσκοντα στο μάθημα. 

Άρθρο 15 

Διαδικασία διεξαγωγής εξετάσεων, "τράπεζα θεμάτων" 

1. Για την ανάπτυξη των θεμάτων, χορηγούνται 
στους εξεταζόμενους σπουδαστές ειδικά σφραγισμέ¬ 
να και υπογραμμένα ιδιόχειρα από τον εξεταστή του 
μαθήματος φύλλα χάρτου (κόλλες αναφοράς ή τυπω¬ 
μένα ερωτηματολόγια) με ευθύνη των επιτηρητών της 
αίθουσας. 

2. Στην αρχή της εξέτασης γίνεται από τους επιτηρητές 
έλεγχος, των στοιχείων ταυτότητας των εξεταζομένων. 

3. Σπουδαστής που καταλαμβάνεται ν’ αντιγράφει από 
βιβλία ή σημειώσεις ή από γραπτό σπουδαστή ή συνεννο¬ 
είται με άλλον ή άλλους σπουδαστές ή παρεμποδίζει την 
ομαλή διεξαγωγή των εξετάσεων μηδενίζεται, αφού ση¬ 
μειωθεί και μονογραφηθεί το γραπτό του από τον επιτη¬ 
ρητή που έκανε τη διαπίστωση αυτή. 

4. Μέσα σε πέντε (5) ημέρες από τη διεξαγωγή του μα¬ 
θήματος, ο εκπαιδευτικός καταθέτει στο τμήμα τη βαθ¬ 
μολογία των εξετάσεων περιόδου καθώς και τον τελικό 
βαθμό του μαθήματος. Μετά από σχετικό έλεγχο, το τμή¬ 
μα προβαίνει στην ανακοίνωση των αποτελεσμάτων και 
στην αρχειοθέτηση των βαθμολογιών. 

5. Τα γραπτά δοκίμια φυλάσσονται με ευθύνη του εξε¬ 
ταστή για ένα εξάμηνο. Κατά το διάστημα αυτό ο σπου¬ 
δαστής μπορεί να ζητήσει από τον εξεταστή να συμβου¬ 
λευτεί το γραπτό του. 

6. α) Ο εξεταστής κάθε μαθήματος υποχρεούται να πα- 
ραδίδει στον υπεύθυνο της Ο.Μ. του Τμήματός του ένα 
(1) αντίγραφο των θεμάτων που προορίζονται για την εξέ¬ 
ταση των σπουδαστών. 

β) Στο τέλος κάθε εξεταστικής περιόδου, γίνεται αξιο¬ 
λόγηση των θεμάτων που κατατέθηκαν στη σχολή από 


την οικεία ομάδα μαθημάτων και αποφασίζεται η κωδικο¬ 
ποίηση ή μη συγκεκριμένου θέματος. 

γ) Γιατην κωδικοποίηση, αρχειοθέτηση, διατήρηση και 
διακίνηση των θεμάτων του προηγούμενου εδαφίου δη- 
μιουργείται σε κάθε σχολή Τ.Ε.Ι. "τράπεζα θεμάτων" κατά 
τμήμα και ομάδες μαθημάτων, σκοπός της οποίας είναι η 
διευκόλυνση των εξεταστικών διαδικασιών. Ο χαρακτή¬ 
ρας των θεμάτων είναι εμπιστευτικός. 

δ) Η "τράπεζα θεμάτων" λειτουργεί και ως δανειστική 
μεταξύ των μελώντου Ε.Π. της σχολής. Τα θέματα τωντε- 
λικών εξετάσεων που διενεργούνται την ίδια ώρα, να είναι 
τα ίδια. 

Άρθρο 16 

Εκπόνηση πτυχιακής εργασίας 

1. Κάθε σπουδαστής είναι υποχρεωμένος να εκπονήσει 
μία πτυχιακή εργασία με θέμα που πρέπει να έχει άμεση 
σχέση με τα πραγματικά προβλήματα της παραγωγής και 
των υπηρεσιών. 

Τα τακτικά και έκτακτα μέλη του Ε.Π. προτείνουν θέμα¬ 
τα πτυχιακής εργασίας τα οποία εγκρίνονται από την ομά¬ 
δα μαθημάτων και ανακοινώνονται έγκαιρα στους σπου¬ 
δαστές. 

Για την εκπόνηση της πτυχιακής εργασίας χρησιμοποι¬ 
ούνται, εφόσον είναι απαραίτητο, οι χώροι και ο εξοπλι¬ 
σμός καθώς επίσης τυχόν αναγκαία οικονομικά μέσα του 
Τ.Ε.Ι. Πτυχιακή εργασία μπορεί να πραγματοποιηθεί επί¬ 
σης εκτός Τ.Ε.Ι. σε οργανισμούς, ιδρύματα, υπηρεσίες, 
ιδιωπκές επιχειρήσεις κ.λ.π., ύστερα από απόφαση του 
συμβουλίου του Τμήματος. Τις προϋποθέσεις ανάθεσης 
πτυχιακών εργασιών και κάθε σχετικό θέμα καθορίζει με 
απόφασή της η ομάδα μαθημάτων. 

2. Κοινό θέμα πτυχιακής εργασίας μπορεί να ανατεθεί 
και σε ομάδα μέχρι τρεις (3) σπουδαστές με ταυτόχρονη 
κατανομή της εργασίας σε κάθε σπουδαστή. 

3. Κάθετακπκό ή έκτακτο μέλος του Ε.Π. του Τμήματος 
στα πλαίσια απασχόλησής τους αναλαμβάνει την επίβλε¬ 
ψη αριθμού πτυχιακών εργασιών, ανάλογα με τις ώρες δι¬ 
δακτικού έργου που του έχει ανατεθεί. Ο αριθμός πτυχια¬ 
κών εργασιών που μπορούν να επιβλέπουν τα μέλη του 
Ε.Π. καθορίζεται από το Συμβούλιο του Τμήματος. 

4. Από την ομάδα μαθημάτων ορίζεται για κάθε θέμα 
πτυχιακής εργασίας ένα τακτικό ή έκτακτο μέλος του Ε.Π. 
που επιβλέπει την πρόοδο στην επεξεργασία του θέμα¬ 
τος, καθοδηγεί τους σπουδαστές στην αναζήτηση της κα¬ 
λύτερης λύσης, φροντίζει για την παροχή των αναγκαίων 
διευκολύνσεων σε χώρους και σε εξοπλισμό και εποπτεύ¬ 
ει τα μέλη του Ε.Τ.Π. όπου η συμβολή τους κρίνεται ανα¬ 
γκαία. Επίσης εισηγείται στον προϊστάμενο του Τ μήματος 
τη διάθεση των απαραίτητων χρηματικών ποσών για ανα¬ 
λώσιμα υλικά κ.λ.π. Γ ια πτυχιακές εργασίες που πραγμα¬ 
τοποιούνται σε χώρους εκτός Τ.Ε.Ι., ο επιβλέπων εκπαι¬ 
δευτικός περιορίζεται στο επιστημονικό τεχνικό μέρος 
της εργασίας. 

Επίβλεψη πτυχιακής εργασίας μπορεί να ανατεθεί σε 
ταξικά ή έκτακτα μέλη Ε.Π. άλλου Τμήματος ή γενικού 
Τμήματος μετά από κοινή απόφαση των συμβουλίων των 
δύο Τμημάτων. 

5. Η επεξεργασία της πτυχιακής εργασίας μπορεί να 
επεκταθεί και πέρα από τη λήξη του τελευταίου εξαμήνου 
σπουδών, ανάλογα με την έκταση και τις απαιτήσεις του 
θέματος. Η ολοκλήρωση πρέπει να πραγματοποιείται σε 

δύο το πολύ έτη, διαφορετικά παραιτείται του θέματος 
και λαμβάνει άλλο. 

6. Μετά την ολοκλήρωση της πτυχιακής εργασίας και 
ύστερα από έγκριση του επιβλέποντα εκπαιδευτικού, 
υποβάλλεται μέσω του πρωτοκόλλου στο τμήμα. Το Συμ¬ 
βούλιο του Τμήματος ορίζει ημερομηνία μέσα στο χρόνο 
μαθημάτων, κατά την οποία γίνεται παρουσίαση της πτυ¬ 
χιακής εργασίας, ή αριθμού πτυχιακών εργασιών ενώπιον 
τριμελούς επιτροπής από μέλη του Ε.Π. του Τμήματος 
συναφούς ειδικότητας, εκ των οποίων ο ένας είναι ο ειση¬ 
γητής. Την παρουσίαση αυτή μπορούν να παρακολουθή¬ 
σουν όλα τα μέλη του Ε. Π. και οι σπουδαστές της σχολής. 

7. Σε περίπτωση έλλειψης μελών του Ε.Π. συναφούς ειδι¬ 
κότητας στο ίδιο τμήμα, η επιτροπή συμπληρώνεται από μέ¬ 
λη άλλου Τμήματος ή γενικού Τμήματος που έχουν συνά¬ 
φεια με το αντικείμενο. Τα μέλη της επιτροπής παρακολου¬ 
θούν την παρουσίαση της εργασίας και υποβάλλουν 
διευκρινιστικές και εξεταστικές ερωτήσεις, ώστε να διαμορ¬ 
φώσουν άποψη για την ορθότητα και την πληρότητα της λύ¬ 
σης που δόθηκε στο πρόβλημα και γιατο βαθμό συμμετοχής 
καθενός από τους συμμετέχοντες στην επεξεργασία του θέ¬ 
ματος σπουδαστές. Τα μέλη της επιτροπής εξέτασης της 
πτυχιακής εργασίας αποφασίζουν, κατά πλειοψηφία, ύστε¬ 
ρα από πρόταση του επιβλέποντα εκπαιδευτικού, γιατο βαθ¬ 
μό που θα δοθεί στην πτυχιακή εργασία ή σε καθένα από 
τους συμμετέχοντες στην ομάδα επεξεργασίας ξεχωριστά. 

8. Σε περίπτωση που μια πτυχιακή εργασία κριθεί ελλι¬ 
πής, αναπέμπεται για συμπληρωματική επεξεργασία, 
οπότε επαναλαμβάνεται η διαδικασία υποβολής και πα¬ 
ρουσίασης, όπως ορίζεται στις παραγράφους 6 και 7 του 
άρθρου αυτού. 

Άρθρο 17 

Βαθμός πτυχίου. Ανακήρυξη πτυχιούχων 

1. Ο βαθμός πτυχίου εξάγεται με προσέγγιση δύο (2) 
δεκαδικών ψηφίων και προκύπτει από τον τύπο: 

Β= δ 1 βΐ +δ2β2+.+δνβν 

δ1+δ2+.+δν 

όπου β1β2.βν είναι οι βαθμοί όλων των μαθημάτων 

που παρακολούθησε ο σπουδαστής στο τμήμα 
δ1δ2....δν, οι αντίστοιχες διδακτικές μονάδες. 

Στα μαθήματα περιλαμβάνεται και η πτυχιακή εργασία 
με τον αριθμό διδακτικών μονάδων που ορίζεται στο πα¬ 
ρόν Προεδρικό Διάταγμα. 

2. Ο/Η τελειόφοιτος των Τ.Ε.Ι. ανακηρύσσεται πτυχιού- 
χος, αφότου συμπληρώθηκαν όλες οι απαιτούμενες, σύμ¬ 
φωνα με την παράγραφο 5 του άρθρου 27 του νόμου 
1404/1983, προϋποθέσεις και ειδικότερα από τη χρονο¬ 
λογία που κατατέθηκε μέσω πρωτοκόλλου της σχολής 
και η τελευταία προϋπόθεση. 

ΚΕΦΑΛΑΙΟ ΠΕΜΠΤΟ 

Τίτλοι Σπουδών, Βιβλιάρια, Ταυτότητα. 

Τηρούμενα βιβλία 

Άρθρο 18 
Τίτλοι σπουδών 

1. Στους σπουδαστές των Τ.Ε.Ι. χορηγούνται οι ακό¬ 
λουθοι τίτλοι σπουδών: 

α) βεβαίωση σπουδαστικής κατάστασης 

β) πιστοποιητικό αποφοίτησης 

γ) πτυχίο. 


2. Η βεβαίωΤτη σπουδαστικής κατάστασης αποτελεί 
αντίγραφο του βιβλιαρίου σπουδών του σπουδαστή. 

3. Το πιστοποιητικό αποφοίτησης επέχει θέση αναγρά¬ 
ψου πτυχίου. 

4. Οτύποςτου πτυχίου καθορίζεται σύμφωνα με την πα- 
ράγρ. 8 του άρθρου 27 του Ν. 1404/83. 

5. α) Ο χαρακτηρισμός βαθμού του πτυχίου των απο¬ 
φοίτων των Τεχνολογικών Εκπαιδευτικών Ιδρυμάτων κα¬ 
θορίζεται ως εξής: 

από 5-6,9 "καλώς" 
από 7-8,4 "λίαν καλώς" 
από 8,5-10 "άριστα" 

β) Όλοι οι βαθμοί υπολογίζονται και καταχωρούνται 
με προσέγγιση ενός δεκάτου 1/10 της ακεραίας μονά¬ 
δας. 

Άρθρο 19 

Βιβλιάριο σπουδών, σπουδαστική ταυτότητα, εισιτήριο 

Στους σπουδαστές των Τ.Ε.Ι. χορηγούνται: α) βιβλιά¬ 
ριο σπουδών και β) σπουδαστική ταυτότητα, ο τύπος και 
το περιεχόμενο των οποίων καθορίζεται με απόφαση του 
Υπουργού Εθν. Παιδείας και Θρησκευμάτων. Στους 
σπουδαστές των Τ.Ε.Ι. χορηγείται επίσης και ειδικό 
σπουδαστικό εισιτήριο σύμφωνα με τις κείμενες διατά¬ 
ξεις. 

Άρθρο 20 

Τηρούμενα βιβλία στο τμήμα και τη σχολή 

1. Για την παρακολούθηση της σπουδαστικής κατάστα¬ 

σης του Τ μήματος τηρούνται τα ακόλουθα βιβλία και πρα¬ 
κτικά : I 

α) Μητρώο σπουδαστών [ 

β) Μητρώο πτυχιούχων 5 

γ) Βιβλίο παρουσιών 

δ) Βιβλίο πρακτικών συμβουλίου του Τ μήματος 
ε) Βιβλίο πρακτικών γενικής συνέλευσης του Τ μήματος. 

2. α) Ο τύπος και το περιεχόμενο του Μητρώου σπου¬ 
δαστών καθορίζεται στον εσωτερικό κανονισμό των 
Τ.Ε.Ι. 

β) Το βιβλίο παρουσιών όπως και των πρακτικών του 
συμβουλίου και της γενικής συνέλευσης του Τμήμα¬ 
τος, αποτελείται από τα επιμέρους δακτυλογραφημέ¬ 
να έντυπα ή πρακτικά, τα οποία στο τέλος κάθε χρό- I 
νου βιβλιοδετούνται και αρχειοθετούνται χρονολογι- I 
κά. : 

3. Σε επίπεδο σχολής τηρείται μόνο βιβλίο πρακπκών 
του συμβουλίου σύμφωνα με την περίπτωση β της προη¬ 
γούμενης παραγράφου, καθώς επίσης και καρτελοαρ¬ 
χείο (σύστημα ΚΑΒ0ΕΧ) του σπουδαστικού δυναμικού 
όλης της σχολής. 

4. Ανάλογα με τις τεχνικές του δυνατότητες κάθε ΤΕΙ, 
μπορεί να χρησιμοποιεί ηλεκτρονικό υπολογιστή για την 
τήρηση της σπουδαστικής κατάστασης και να χορηγεί 
επίσημα επικυρωμένα αντίγραφα αυτής στον ενδιαφερό¬ 
μενο σπουδαστή. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Οκτωβρίου 1999 

Ο ΥΠΟΥΡΓΟΣ 

ΓΕΡΑΣΙΜΟΣ Δ. ΑΡΣΕΝΗΣ 

Αριθ. Ε5/1330 (2) 

Κανονισμός σπουδών Τ.Ε.Ι. Μεσολογγίου. 

Ο ΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις της παρ. 19του άρθρου 1 του Ν.2621/98 
"Ρύθμιση θεμάτων οργάνωσης και λειτουργίας των τε¬ 
χνολογικών εκπαιδευτικών ιδρυμάτων και άλλες διατά¬ 
ξεις (ΦΕΚ136 τ.Α'). 

2. Την αριθ. 3/15-6-99 απόφαση της συνέλευσης του 
Τ.Ε.Ι. Μεσολογγίου, η οποία μας διαβιβάστηκε με το 
αριθμ. Φ.6.13/1814/30-6-99 έγγραφο του Τ. Ε. I. Μεσολογ¬ 
γίου. 

3. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη σε βάρος του κρατικού προ¬ 
ϋπολογισμού, αποφασίζουμε: 

Εγκρίνουμε ως προς τη νομιμότητά της και την πληρό- 
τητά της την αριθμ. 3/15-6-99 απόφαση της συνέλευσης 
του Τεχνολογικού Εκπαιδευτικού Ιδρύματος (Τ.Ε.Ι. Μεσο¬ 
λογγίου με την οποία καταρτίστηκε ο κανονισμός σπου¬ 
δών του παραπάνω ιδρύματος, και η οποία έχει ως ακο¬ 
λούθως: 

ΚΑΝΟΝΙΣΜΟΣ ΣΠΟΥΔΩΝ ΤΕΙ ΜΕΣΟΛΟΓΓΙΟΥ 
ΚΕΦΑΛΑΙΟ ΠΡΩΤΟ 

Σπουδαστές Τ.Ε.Ι., Εγγραφές, Κύκλοι Σπουδών, 
Μαθήματα 

'Αρθρο 1 

Σπουδαστές Τεχνολογικών Εκπαιδευτικών Ιδρυμάτων, 
Εγγραφές 

1. Σπουδαστές ΤΕΙ καθίστανται όσοι εγγράφονται σε 
αυτά μετά από εισαγωγή, μετεγγραφή ή κατάταξη σύμ¬ 
φωνα με τις κείμενες διατάξεις. 

2. Οι εγγραφές των εισαγομένων σπουδαστών γίνονται 
στο οικείο Τμήμα της Σχολής μέσα στα χρονικά όρια που 
ορίζονται εκάστοτε με τις υπουργικές αποφάσεις, για την 
εισαγωγή νέων σπουδαστών, και με βάση τα δικαιολογη- 
τικά που ορίζονται στις ίδιες αποφάσεις. Για όσους προ¬ 
έρχονται από μεταγραφή ή κατάταξη, για την εγγραφή 
τους απαιτείται η έκδοση σχετικής απόφασης του Τρήμα¬ 
τος, σύμφωνα με τις κείμενες διατάξεις. 

3. Για λόγους εξαιρετικής ανάγκης, όπως παρατεταμέ- 
νη θεομηνία, σοβαρή ασθένεια , στράτευση ή απουσία 
στο εξωτερικό είναι δυνατή η εγγραφή σπουδαστή που 
καθυστέρησε να εγγράφει μέσα στις προθεσμίες της 
προηγούμενης παραγράφου του άρθρου αυτού, με αιτιο¬ 
λογημένη απόφαση του Συμβουλίου του Τ ρήματος, ύστε¬ 
ρα από αίτηση του ενδιαφερόμενου σπουδαστή, η οποία 
υποβάλλεται σε αποκλειστική προθεσμία (30) ημερών 
από τη λήξη της προθεσμίας εγγραφής και στην οποία 
εκτίθεται και οι λόγοι της καθυστέρησης, πιστοποιούμε¬ 
νοι από δημόσια αρχή. Σε περίπτωση απόρριψης η αίτη¬ 
ση είναι δυνατόν να επανεξετασθεί από το Συμβούλιο της 
Σχολής. Σπουδαστής που δεν γράφτηκε ούτε με την δια¬ 
δικασία αυτής της παραγράφου, χάνει το δικαίωμα εγ¬ 
γραφής του στο Τ.Ε.Ι. 

4. Σπουδαστής, που έχει εγγραφεί στο ΤΕΙ δεν μπορεί 
να είναι συγχρόνως σπουδαστής και σε άλλο τριτοβάθμια 
εκπαιδευτικό ίδρυμα εσωτερικού ή εξωτερικού. 


Άρθρο 2 

Ανανέωση Εγγραφής 

1. Με την επιφύλαξη της παραγράφου 6 του άρθρου 27 
του Ν. 1404/1983, ο σπουδαστής υποχρεούται ανά εξά¬ 
μηνο σε ανανέωση εγγραφής. Η ανανέωση γίνεται μία 
εβδομάδα τουλάχιστον πριν από την έναρξη των μαθημά¬ 
των του εξαμήνου με ειδική έντυπη δήλωση, που διατίθε¬ 
ται από το Τμήμα. 

2. Σπουδαστής, που δεν ανανέωσε την εγγραφή του για 
δύο (2) συνεχόμενα ή για τρία (3) μη συνεχόμενα εξάμη¬ 
να σπουδών, χάνει τη δυνατότητα να συνεχίσει τις σπου¬ 
δές του στο ΤΕΙ και διαγράφεται από τα μητρώα του Τμή¬ 
ματος αυτοδίκαια. Αιτήσεις επανεγγραφής διαγραφέ- 
ντων, μόνο για σοβαρούς λόγους, εξετάζει το Συμβούλιο 
της Σχολής μετά από γνώμη του Συμβουλίου Τμήματος. 

Άρθρο 3 

Κύκλοι Σπουδών, Έναρξη, Διακοπή και Λήξη 
Μαθημάτων 

1. Τη βασική εκπαιδευτική περίοδο στο ΤΕΙ αποτελεί το 
διδακπκό εξάμηνο. Κάθε διδακπκό έτος, που αρχίζει την 
1η Σεπτεμβρίου και λήγει την 5η Ιουλίου, περιλαμβάνει 
δύο αυτοτελή διδακτικά εξάμηνα: Το χειμερινό, το οποίο 
αρχίζει την πρώτη Δευτέρα μετά πς εξετάσεις Σεπτεμ¬ 
βρίου και την εβδομάδα των εγγραφών και το εαρινό, το 
οποίο αρχίζει μετά την λήξη των εξετάσεων β' περιόδου 
του χειμερινού εξαμήνου και την εβδομάδα των εγγρα¬ 
φών. Μεταξύ των δύο εξετασπκών περιόδων του χειμερι¬ 
νού εξαμήνου ή μετά τη λήξη της δεύτερης εξετασπκής 
περιόδου και μέχρι την έναρξη του εαρινού εξαμήνου 
μπορούν να παρεμβάλλονται ημέρες ελεύθερες μαθημά¬ 
των. 

2. Κατά τη διάρκεια των εξαμήνων μαθήματα και εξετά¬ 
σεις δεν διεξάγονται πς επίσημες εορτές και διακοπές , 
που ορίζονται στον Εσωτερικό Κανονισμό του ΤΕΙ. 

3. Οι ακριβείς ημερομηνίες έναρξης και λήξης των μα¬ 
θημάτων, των εξετάσεων και των διακοπών του επόμενου 
διδακπκού έτους καθορίζονται, κατ’ εφαρμογή των δια¬ 
τάξεων του παρόντος άρθρου σε συνδυασμό με εκείνες 
του άρθρου 27 του Ν. 1404/1983, από το Συμβούλιο του 
ΤΕΙ και ανακοινώνονται, με ευθύνη του Ανππροέδρου του 
ΤΕΙ που είναι αρμόδιος για τα εκπαιδευπκά θέματα, ενιαία 
για όλες τις Σχολές του ΤΕΙ, το αργότερο μέχρι τέλος Ιου¬ 
νίου κάθε έτους. 

ΚΕΦΑΛΑΙΟ ΔΕΥΤΕΡΟ 

Οργάνωση Σπουδών, Μορφές Διδασκαλίας, 
Εκπαιδευπκές Εκδρομές 

Άρθρο 4 

Οργάνωση Μαθημάτων-Προγράμματα Σπουδών 

1. Οι σπουδές στο ΤΕΙ οργανώνονται με βάση το εξαμη¬ 
νιαίο μάθημα. Τα μαθήματα του προγράμματος σπουδών 
κάθε Τμήματος διακρίνονται σε γενικά υποχρεωτικά κατ’ 
επιλογήν υποχρεωτικά και προαιρεπκά, ως εξής: 

α. Γενικά υποχρεωπκά μαθήματα είναι τα μαθήματα 
υποδομής και τα βασικά μαθήματα ειδικότητας, τα οποία 
είναι υποχρεωπκά για όλους τους σπουδαστές του Τμή¬ 
ματος. 

β. Τα κατ’ επιλογήν υποχρεωπκά μαθήματα είναι μαθή¬ 
ματα ειδικότητας που επιλέγονται από τους σπουδαστές 

από πίνακα περισσοτέρων μαθημάτων. Τα μαθήματα αυ¬ 
τά μπορεί να είναι ομαδοποιημένα, οπότε ο σπουδαστής 
επιλέγει υποχρεωτικά όλα τα μαθήματα μιας ομάδας, 
εκτός εάν είναι αδύνατη η διδασκαλία όλων των μαθημά¬ 
των της ομάδας. Στην περίπτωση αυτή γίνεται ελεύθερη 
επιλογή για τη συμπλήρωση των μαθημάτων της ομάδας. 
Εάν έχουν οριστεί κατευθύνσεις, τα μαθήματα που τις 
χαρακτηρίζουν είναι ομαδοποιημένα. 

γ. Τα προαιρετικά μαθήματα, είναι μαθήματα γενικής 
μόρφωσης ή μαθήματα εμβάθυνσης, υποδομής ή διεπι¬ 
στημονικά. 

2. Εάν οι γνώσεις που παρέχονται σε ένα μάθημα είναι 
προϋπόθεση επιτυχούς παρακολούθησης ενός άλλου 
μαθήματος, το πρώτο μάθημα χαρακτηρίζεται ως προα- 
παιτούμενο του δεύτερου. Ένα μάθημα μπορεί να είναι 
ταυτόχρονα και προαπαιτούμενο ενός μαθήματος και 
εξαρτώμενο από άλλο μάθημα. Τα προαπαιτούμενο και 
εξαρτώμενα μαθήματα καθορίζονται με απόφαση της Γε¬ 
νικής Συνέλευσης κάθε Τμήματος. Τα αλληλοσυνδεόμε- 
να με τον τρόπο αυτό μαθήματα σχηματίζουν ομάδες, 
που περιλαμβάνουν μέχρι τρία (3) μαθήματα, που δεν 
έχουν μεταξύ του κοινά μαθήματα και ο ολικός αριθμός 
των αλληλοσυνδεόμενων μαθημάτων δεν υπερβαίνει το 
40% του συνόλου των υποχρεωτικών μαθημάτων του 
Τμήματος. 

3. Εάν το πρόγραμμα σπουδών του Τμήματος περιλαμ¬ 
βάνονται και μαθήματα που ανήκουν στο γνωστικό πεδίο 
Γενικού Τμήματος ή Ομάδας Μαθημάτων άλλου Τμήμα¬ 
τος, για την κατάρτιση του προγράμματος σπουδών του 
Τμήματος, αναφορικά με τα μαθήματα αυτά, και κατ’ ανά¬ 
λογη εφαρμογή της παραγράφου 4 του άρθρου 26 του 
Ν. 1404/1983, απαιτείται η σύμφωνη γνώμη της Γενικής 
Συνέλευσης του οικείου Γενικού Τμήματος ή της οικείας 
Ομάδας Μαθημάτων. Εάν δεν γίνει δυνατή η επίτευξη 
συμφωνίας, η οριστική απόφαση λαμβάνεται από το Συμ¬ 
βούλιο της Σχολής, προκειμένου για Τμήματα και Ομάδες 
Μαθημάτων της ίδιας Σχολής ή από το Συμβούλιο του ΤΕΙ 
σε διαφορετική περίπτωση. 

4. Το αργότερο μία (1) εβδομάδα πριν από την έναρξη 
των μαθημάτων κάθε διδακτικού εξαμήνου συντάσσεται 
με τη φροντίδα του Συμβουλίου του Τμήματος και ανα¬ 
κοινώνεται με ευθύνη του Προϊσταμένου του Τμήματος, 
το εβδομαδιαίο ωρολόγιο πρόγραμμα μαθημάτων του 
Τμήματος, το οποίο περιέχει: τα τυπικά προγράμματα 
σπουδών κάθε εξαμήνου, τα μέλη του Ε.Π. που θα διδά¬ 
ξουν κάθε μάθημα των τυπικών προγραμμάτων και την 
ημέρα, την ώρα και την αίθουσα ή τον χώρο που θα πραγ¬ 
ματοποιηθεί κάθε μάθημα. Κατά την κατάρτιση του εβδο¬ 
μαδιαίου ωρολογίου, προγράμματος κάθε Τμήματος 
λαμβάνεται πρόνοια, ώστε να συμπίπτει ελεύθερος χρό¬ 
νος 3-4 ωρών σε συγκεκριμένη ημέρα της εβδομάδας που 
θα χρησιμοποιείται για την σύγκλιση των οργάνων του 
Τμήματος ή συνελεύσεων των μελών του ΤΕΙ. 

5. α. Τα τυπικά προγράμματα των εξαμήνων σπουδών 
του Τμήματος είναι ενδεικπκά και όχι υποχρεωτικά για 
τους σπουδαστές του Τμήματος, με την επιφύλαξη της 
παραγράφου 1 περίπτωση α'του άρθρου αυτού. Ο σπου¬ 
δαστής μπορεί για κάθε διδακτικό εξάμηνο να καταρτίζει 
το ατομικό του πρόγραμμα σπουδών, το οποίο περιλαμ¬ 
βάνει τα μαθήματα που επιθυμεί και πρόκειται να παρα¬ 
κολουθήσει κατά το εξάμηνο αυτό. Σχετική δήλωση υπο¬ 
βάλλουν στο Τμήμα όλοι οι σπουδαστές ταυτόχρονα με 
την εγγραφή ή την ανανέωση εγγραφής τους. Μέσα σε 


μία (1) εβδομάδα από την έναρξη των μαθημάτων του 
εξαμήνου, ο σπουδαστής έχει τη δυνατότητα τροποποίη¬ 
σης της αρχικής δήλωσής του για δύο το πολύ μαθήματα. 

β. Κατά την κατάρτιση του ατομικού προγράμματος 
σπουδών του εξαμήνου ο σπουδαστής λαμβάνει υποχρε¬ 
ωτικά πρόνοια, ώστε: 

ΐ. να μην δηλώνονται μαθήματα, τα προαπαιτούμενο 
των οποίων δεν έχει παρακολουθήσει με επιτυχία ο σπου¬ 
δαστής. Η διάταξη αυτή δεν ισχύει για τον "επί πτυχίω" 
σπουδαστή. 

ϋ. Να μην δηλώνει υποχρεωτικά μαθήματα από εξάμηνο 
μεγαλύτερο του τυπικού του. 

ίϋ. Σε περίπτωση μικτού μαθήματος δηλώνει απαραίτη¬ 
τα και τα δύο μέρη του μαθήματος (θεωρία - εργαστήριο), 
εκτός εάν το ένα μέρος έχει παρακολουθήσει επιτυχώς. 

ϊν. Το σύνολο των εβδομαδιαίων ωρών που δηλώνει δεν 
μπορεί να υπερβαίνει το πλήθος των ωρών του προγράμ¬ 
ματος σπουδών (ώρες υποχρεωτικών μαθημάτων, ώρες 
των κατ’ επιλογήν υποχρεωτικών μαθημάτων και δύο (2) 
ώρες για το προαιρετικό μάθημα) του τυπικού του εξαμή¬ 
νου προσαυξημένο κατά 30%. Σε περίπτωση που προκύ¬ 
πτει δεκαδικός αριθμός στρογγυλοποιείται στην επόμενη 
ακέραια μονάδα. Για την συμπλήρωση του ανωτέρω ορί¬ 
ου δηλώνει κατά προτεραιότητα όλα τα υποχρεωτικά μα¬ 
θήματα των μικρότερων εξαμήνων του τυπικού του, πρώ¬ 
τα όσα δήλωσε το προηγούμενο εξάμηνο και δεν ολοκλή¬ 
ρωσε με επιτυχία και μετά όσα δεν είχε δηλώσει. 

Κατ’ εξαίρεση της διάταξης αυτής το σύνολο των εβδο¬ 
μαδιαίων ωρών διδασκαλίας για τα μαθήματα που δηλώ¬ 
νει ο "στο πτυχίο" σπουδαστής είναι μέχρι 45 ώρες. 

γ. Προς εφαρμογή του προηγούμενου εδαφίου, "στο 
πτυχίο" είναι ο σπουδαστής ο οποίος έχει πραγματοποιή¬ 
σει εκτός του τρέχοντος εξαμήνου, τόσες ανανεώσεις εγ¬ 
γραφής όσα τα τυπικά εξάμηνα σπουδών του και έχει πα¬ 
ρακολουθήσει με επιτυχία τουλάχιστον το 70% των υπο¬ 
χρεωτικών ωρών του συνολικού προγράμματος σπουδών 
του. 

δ. Κατ’ εξαίρεση της περίπτωσης ϋ του β εδαφίου, "επί 
πτυχίωαυτής της παραγράφου και μόνο κατά το πρώτο 
εξάμηνο εφαρμογής του παρόντος κανονισμού (χειμερι¬ 
νού κανονισμού (χειμερινό εξάμηνο 1999/2000), ο σπου¬ 
δαστής που βρίσκεται σε μεγαλύτερο εξάμηνο του πρώ¬ 
του μπορεί να δηλώσει και υποχρεωτικά μαθήματα του 
αμέσως επόμενου του τυπικού του εξαμήνου, εφόσον με¬ 
τά την δήλωση όλων των υποχρεωτικών μαθημάτων, τα 
οποία δεν έχει παρακολουθήσει με επιτυχία, του τυπικού 
του εξαμήνου και των μικρότερων αυτού εξαμήνου, δεν 
υπερβαίνει το ανώτατο όριο που καθορίζεται σύμφωνα με 
την περίπτωση ίν εδάφιο β αυτής της παραγράφου. 

6. Εάν στη δήλωση των μαθημάτων που θα παρακολου¬ 
θήσει ο σπουδαστής σε ένα εξάμηνο δεν τηρούνται οι 
όροι του προηγούμενου εδαφίου, θεωρείται αυτοδίκαια, 
ότι η δήλωση περιλαμβάνειτα μαθήματατου εξαμήνου ει¬ 
σαγωγής, προκειμένου για πρώτο-εισαγόμενους σπου¬ 
δαστές ενώ για παλαιότερους σπουδαστές τροποποιείται 
η δήλωση μαθημάτων με απόφαση του Συμβουλίου του 
Τμήματος ύστερα από συνεννόηση με τον σπουδαστή. 

7. Σε καμία περίπτωση ο σπουδαστής , κατ’ εφαρμογή 
της προηγούμενης παραγράφου, δεν μπορεί να καταστεί 
πτυχιούχος νωρίτερα από την προβλεπόμενη διάρκεια 
σπουδών του Τμήματος. 

8. Για τη διευκόλυνση της κινητικότητας σπουδαστών 
και Ε.Π. μεταξύ του ΤΕΙ Μεσολογγίου και ιδρυμάτων τρι- 

τοβάθμιας εκπαίδευσης του εξωτερικού, είναι δυνατή, με 
απόφαση του Συμβουλίου του ΤΕΙ, η διδασκαλία ορισμέ¬ 
νων μαθημάτων του προγράμματος σπουδών κάθε Τμή¬ 
ματος και σε μία άλλη γλώσσα κράτους-μέλους της Ευ¬ 
ρωπαϊκής Ένωσης, η οποία διδάσκεται στο Τμήμα. 

Άρθρο 5 

Διδασκαλία Ξένων Γλωσσών 

1. Στα τμήματα του ΤΕΙ διδάσκονται μία ή περισσότερες 
ξένες γλώσσες, κυρίως από τις γλώσσες χωρών της Ευ¬ 
ρωπαϊκής Ένωσης. Η διδασκαλία της ξένης γλώσσας έχει 
ως σκοπό να μάθουν οι σπουδαστές τη γλώσσα, ώστε να 
μπορούν νατη χειρίζονται με επάρκεια σε κάθε περίπτωση. 

2.0 σπουδαστής που κατέχει την ξένη γλώσσα, μπορεί 
να ζητήσει την απαλλαγή του από την υποχρέωση παρα¬ 
κολούθησης της γλώσσας αυτής. Για το σκοπό αυτό με ει¬ 
σήγηση του οικείου Τμήματος και απόφαση του Συμβου¬ 
λίου του ΤΕΙ συγκροτείται επιτροπή αποτελούμενη από 
τρία (3) μέλη του Εκπαιδευτικού Προσωπικού της αντί¬ 
στοιχης γλώσσας, η οποία εξετάζει και εισηγείται στο 
Συμβούλιο του Τμήματος για την απαλλαγή του μη από 
την παρακολούθηση των μαθημάτων της ξένης γλώσσας, 
για ένα ή περισσότερα εξάμηνα σπουδών. Σε περίπτωση 
που ο αριθμός των σπουδαστών που δηλώνουν ή λαμβά¬ 
νουν μέρος σπς εξετάσεις είναι μικρός, τότε με απόφαση 
του Συμβουλίου του ΤΕΙ είναι δυνατή η διδασκαλία μαθη¬ 
μάτων συναφούς ειδικότητας σε επίπεδο Σχολής ή ΤΕΙ. 

Άρθρο 6 

Μορφές Διδασκαλίας, Συνδιδασκαλία 

1. Η εκπαιδευτική διαδικασία κάθε μαθήματος περιλαμ¬ 
βάνει μία ή περισσότερες από τις παρακάτω μορφές: θε¬ 
ωρητική ή από έδρας διδασκαλία, σεμινάρια, φροντιστη¬ 
ριακές και άλλες μορφές διδασκαλίας, πρακτικές και ερ¬ 
γαστηριακές ασκήσεις, ανάθεση εκπόνησης εργασιών 
ατομικά ή ομαδικά και εκπαιδευτικές επισκέψεις και εκ¬ 
δρομές. 

2. α. Η θεωρητική ή από έδρας διδασκαλία μαθήματος 
παρουσιάζει εποπτικά μία ευρεία περιοχή ενός γνωστι¬ 
κού αντικειμένου και τον σχετικό με αυτή επιστημονικό 
προβληματισμό. Τ μήμα της διδασκαλίας αυτής μπορεί να 
περιλαμβάνει και ειδικές ασκήσεις για την εμπέδωση των 
θεωρητικών γνώσεων με τη μορφή φροντιστηριακών 
ασκήσεων. Επίσης μέρος της ύλης μπορεί να αναπ'θεται 
για παρουσίαση σε σπουδαστές ατομικά ή ομαδικά. Η 
συνθετική εφαρμογή γνώσεων, μεθόδων και διαδικασιών 
γίνεται σε ειδικά επιλεγμένα θέματα που αναθέτει ο διδά¬ 
σκων στους σπουδαστές, κατά ομάδες ή ατομικά. 

β. Τα σεμινάρια στοχεύουν στην επεξεργασία συγκε¬ 
κριμένων θεμάτων σε μεγαλύτερο βάθος και έκταση με τη 
συνεργασία και καθοδήγηση του διδάσκοντα και τη βοή¬ 
θεια σχετικής βιβλιογραφίας. 

γ. Οι εργαστηριακές και πρακηκές ασκήσεις πραγμα¬ 
τοποιούνται περιοδικά σε κατάλληλους χώρους του ΤΕΙ ή 
σε χώρους εργασίας, στους οποίους οι σπουδαστές κά¬ 
τω από την επίβλεψη και με την καθοδήγηση του εκπαι¬ 
δευτικού προσωπικού εκπαιδεύονται κατά μικρές ομάδες 
στην εφαρμογή θεωρητικών, επαγγελματικών ή τεχνολο¬ 
γικών μεθόδων, στον χειρισμό τεχνικών συστημάτων, 
στον εθισμό στην ομαδική εργασία , στη σύνταξη περι¬ 
γραφικών εκθέσεων κλπ., ώστε να αποκτούν τις κατάλλη¬ 
λες δεξιότητες. 


3. α. Δεν επιτρέπεται κατάτμηση θεωρητικού μαθήμα¬ 
τος σε περισσότερα τμήματα. Σε εξαιρετικές περιπτώ¬ 
σεις, όταν ο αριθμός των παρακολουθούντων σπουδα¬ 
στών είναι πολύ μεγάλος και δεν επαρκεί το μέγεθος των 
αιθουσών, μπορεί να γίνει κατάτμηση , με πρόταση του 
Συμβουλίου Τμήματος και απόφαση Συμβουλίου ΤΕΙ. 

β. Γ ια την διεξαγωγή των εργαστηριακών ασκήσεων ο 
αριθμός των παρακολουθούντων σπουδαστών ανά τμή¬ 
μα θα έχει ελάχιστο όρια δέκα πέντε (15) και μέγιστο εί¬ 
κοσι (20) ατόμων, εκτός ειδικών περιπτώσεων για τις 
οποίες απαιτείται η έγκριση από το Συμβούλιο του ΤΕΙ με¬ 
τά από αιτιολογημένη εισήγηση του Συμβουλίου του Τμή¬ 
ματος. Ο αριθμός των μελών Ε.Π. ανά τμήμα εργαστη¬ 
ριακών ασκήσεων δεν μπορεί να είναι ανώτερος των δύο 
( 2 ). 

γ. Σε περίπτωση κατάτμησης Τμήματος λόγω μεγάλου 
αριθμού σπουδαστών, οι διδάσκοντες συντονίζουν μετα¬ 
ξύ τους τη διδακτέα ύλη και την ύλη των τελικών εξετάσε¬ 
ων. 

δ. Σε καμία περίπτωση δεν γίνεται ανάθεση θεωρητικού 
μαθήματος σε περισσότερους από έναν εκπαιδευτικούς. 

Άρθρο 7 

Διάρκεια Διδασκαλίας και Ασκήσεων 

1. Η διάρκεια της ωριαίας διδασκαλίας των θεωρητικών 
μαθημάτων και φροντιστηριακών ασκήσεων ορίζεται σε 
σαράντα πέντε (45) λεπτά της ώρας, μετά τη λήξη της 
οποίας ακολουθεί διάλειμμα δέκα πέντε (15) λεπτών. 

2. Η διάρκεια των ωριαίων πρακτικών και εργαστηρια¬ 
κών ασκήσεων είναι πενήντα (50) λεπτά. Οι φρονπστη- 
ριακές, εργαστηριακές και πρακτικές ασκήσεις μπορεί να 
γίνονται και χωρίς διάλειμμα. 

3. Η διάρκεια διεξαγωγής των σεμιναρίων ρυθμίζεται 
από τον διδάσκοντα σε συνεννόηση με τους σπουδαστές. 
Κάθε άλλη λεπτομέρεια καθορίζεται με απόφαση του 
Συμβουλίου του ΤΕΙ. 

4. Η διάρκεια της θεωρητικής διδασκαλίας δεν μπορεί 
να υπερβαίνει τις τρεις (3) συνεχείς ώρες διδασκαλίας 
στο ίδιο μάθημα. 

Άρθρο 8 

Εκπαιδευτικές Εκδρομές 

1. Για την αποτελεσματικότερη εμπέδωση των θεωρητι¬ 
κών, τεχνολογικών και πρακτικών γνώσεων των σπουδα¬ 
στών οργανώνονται, με πρωτοβουλία και ευθύνη του Τ ρή¬ 
ματος, εκπαιδευτικές επισκέψεις και εκδρομές μικρής 
χρονικής διάρκειας (όχι περισσότερες από τρεις (3) συ¬ 
νεχόμενες εργάσιμες ημέρες το εξάμηνο) σε χώρους ερ¬ 
γασίας και βιομηχανικών εγκαταστάσεων. Η έγκριση πα¬ 
ρέχεται σύμφωνα με τον Εσωτερικό Κανονισμό του ΤΕΙ. 

2. Πολυήμερες, άνω των τριών (3) ημερών, εκπαιδευτι¬ 
κές εκδρομές, στο εσωτερικό ή το εξωτερικό, πραγματο¬ 
ποιούνται μόνο κατά τις διακοπές των Χριστουγέννων, 
του Πάσχα και του Καλοκαιριού. Η έγκριση παρέχεται 
από τον Υπουργό Εθνικής Παιδείας και Θρησκευμάτων, 
ύστερα από εισήγηση του οικείου Τμήματος (στην οποία 
περιλαμβάνεται το πρόγραμμα εκπαιδευτικών επισκέψε¬ 
ων και εκτίμηση της απαιτούμενης δαπάνης μεταφοράς 
των σπουδαστών) και πρόταση του Συμβουλίου του ΤΕΙ. 

Άρθρο 9 

Προπαρασκευαστικά Φροντιστήρια 

1. Με εισήγηση της γενικής συνέλευσης του τμήματος 

και απόφαση του συμβουλίου της σχολής είναι δυνατή η 
διοργάνωση προπαρασκευαστικών φροντιστηρίων για 
σπουδαστές που δεν μπορούν να ανταποκριθούν σπς 
απαιτήσεις των μαθημάτων του α' και β' εξαμήνου σπου¬ 
δών του τμήματος ή της ξένης γλώσσας. Η διοργάνωση 
των προπαρασκευαστικών φρονηστηρίων μπορεί να γίνει 
ή σε επίπεδο σχολής ή και σε επίπεδο Τ.Ε.Ι. Στην τελευ¬ 
ταία περίπτωση απαιτείται απόφαση του συμβουλίου του 
Τ.Ε.Ι. μετά από εισηγήσεις των ενδιαφερομένων σχολών. 

2. Τα προπαρασκευαστικά φροντιστήρια διαρκούν ένα 
διδακπκό εξάμηνο με τρεις (3) το πολύ εβδομαδιαίες δι¬ 
δακτικές ώρες ανά μάθημα. Είναι όμως δυνατή η σύμπτυ¬ 
ξή τους σε μικρότερο χρονικό διάστημα με ανάλογη αύ¬ 
ξηση των εβδομαδιαίων διδακτικών ωρών Τα προπαρα¬ 
σκευαστικά φροντιστήρια γίνονται κατά κανόνα πέρα από 
το κανονικό ωράριο σπουδών και δεν καταλήγουν σε τε¬ 
λική αξιολόγηση της επίδοσης των σπουδών. 

3. Η διδασκαλία στα προπαρασκευαστικά φροντιστήρια 
ανατίθενται σε μέλη του Ε.Π. ή Ε.Ε.Π., σύμφωνα με τις 
διατάξεις που αναφέρονται στη διδασκαλία των κανονι¬ 
κών μαθημάτων. 

ΚΕΦΑΛΑΙΟ ΤΡΙΤΟ 

Φοίτηση, Έλεγχος Επίδοσης, Επιτυχής Παρακολούθηση 

Άρθρο 10 

Φοίτηση 

1. Οι σπουδαστές παρακολουθούν όλα τα μαθήματα 
του προγράμματος σπουδών τους, σύμφωνα με τη δήλω¬ 
σή τους και πς ρυθμίσεις των άρθρων του παρόντος. 

2. Οι προβλεπόμενες ώρες διδασκαλίας κατά εξάμηνο 
για κάθε μάθημα καθορίζονται από την ομάδα μαθημάτων 
και ανακοινώνονται από τον διδάσκοντα στην αρχή κάθε 
εξαμήνου με βάση το ωρολόγιο πρόγραμμα του Τμήμα¬ 
τος, αφού ληφθούν υπόψη οι ημέρες που επίσημα δεν θα 
πραγματοποιηθούν μαθήματα κατά την διάρκεια του εξα¬ 
μήνου, σύμφωνα με τις διατάξεις του άρθρου 3 παρά¬ 
γραφος 2 και 3 του παρόντος. 

3. Σε κάθε περίπτωση, εάν ο αριθμός των εβδομαδιαίων 
μαθημάτων που πραγματοποιήθηκαν σε ένα διδακπκό 
αντικείμενο είναι για οποιονδήποτε λόγω μικρότερος των 
δέκα (10) για όλο το διδακτικό εξάμηνο, το μάθημα αυτό 
θεωρείται ότι δεν διδάχθηκε. Η διαπίστωση πραγματο¬ 
ποίησης ή μη του μαθήματος γίνεται κατά τη λήξη του 
εξαμήνου, μετά από γραπτή δήλωση του διδάσκοντος και 
απόφαση της Ομάδας Μαθημάτων. Σε περίπτωση διαφω¬ 
νίας αποφασίζει το Συμβούλιο του Τμήματος. 

Άρθρο 11 

Βαθμολογική Κλίμακα 

1. Η βαθμολογία σε όλα τα μαθήματα εκφράζεται με την 
αριθμητική κλίμακα, μηδέν έως δέκα (0-10), με βάση επι¬ 
τυχίας το βαθμό πέντε. 

2.0 χαρακτηρισμός της επίδοσης των σπουδαστών κα¬ 
τά μάθημα καθορίζεται τα εξής: 

-Από 0-3,9 "κακώς" 

- Από 4 - 4,9 "ανεπαρκώς" 

- Από 5 - 6,9 “καλώς" 

- Από 7 - 8,4 “λίαν καλώς" 

-Από 8,5-10 "άριστα" 

3. Όλοι οι βαθμοί υπολογίζονται και καταχωρούνται με 
προσέγγιση ενός δεκάτου (1/10) της ακέραιος μονάδας. 


Άρθρο 12 

Βαθμοί Εργαστηρίου, Προέδρου και Εξετάσεων 

1. α. Για την επιτυχή παρακολούθηση του εργαστηρια¬ 
κού μαθήματος ή του εργαστηριακού μέρους μικτού μα¬ 
θήματος απαιτείται ο σπουδαστής να έχει διεξάγει με επι¬ 
τυχία τουλάχιστον το 80% των πραγματοποιηθεισών 
ασκήσεων. Την τελευταία εβδομάδα του εξαμήνου δίνε¬ 
ται η δυνατότητα συμπληρωματικών ασκήσεων, μέχρι 
δύο (2) τον αριθμό, για όσους σπουδαστές έχουν αποτύ- 
χει ή απουσιάσει. Η μορφή και ο τρόπος της συμπληρω¬ 
ματικής αξιολόγησης καθορίζεται με απόφαση της Ομά¬ 
δας Μαθημάτων. 

β. Ο βαθμός του εργαστηρίου ή του εργαστηριακού ή 
πρακτικού μέρους μικτού μαθήματος είναι ανάλογα με τη 
φύση του εργαστηρίου και μετά από απόφαση της Ομά- | 
δας Μαθημάτων, ο μέρος όρος όλων των επιμέρους βαθ¬ 
μών των ασκήσεων, που ο σπουδαστής έχει διεξάγει με 
επιτυχία στα ποσοστά του προηγούμενου εδαφίου ή οι 
βαθμοί σε αξιολογήσεις που διεξάγονται τμηματικά ή τε¬ 
λικά σε όλη την ύλη του εργαστηρίου. Οι αξιολογήσεις 
πραγματοποιούνται κατά τη διάρκεια των εργαστηρίων. 

γ. Στο τέλος του εξαμήνου ο διδάσκων καταθέτει στο 
τμήμα τη βαθμολογία του εργαστηρίου ή των πρακτικών 
ασκήσεων, που καταχωρείται στο πρωτόκολλο και αρχει¬ 
οθετείται. 

2. Ο τελικός βαθμός του θεωρητικού μαθήματος ή του 
θεωρητικού μέρος μικτού μαθήματος, είναι ο βαθμός της 
τελικής εξέτασης στο μάθημα. Είναι δυνατόν να υπάρ¬ 
χουν μία ή περισσότερες ενδιάμεσες αξιολογήσεις (ερ¬ 
γασίες, θέματα, γραπτές δοκιμασίες κλπ.), ύστερα από 
εισήγηση του διδάσκοντος και απόφαση της ομάδας μα¬ 
θημάτων η οποία λαμβάνεται το αργότερο την δεύτερη 
εβδομάδα από την έναρξη του εξαμήνου. Ο βαθμός των 
ενδιαμέσων αξιολογήσεων είναι το 40% του τελικού βαθ¬ 
μού. Ο σπουδαστής εάν το επιθυμεί συμμετέχει σπς εν¬ 
διάμεσες αξιολογήσεις. Στην περίπτωση αυτή η τελική 
εξέταση έχει συντελεστή βαρύτητας 60%. Τα αποτελέ¬ 
σματα των ενδιαμέσων αξιολογήσεων ανακοινώνονται 
από τον διδάσκοντα τουλάχιστον πέντε (5) ημέρες πριν 
από την έναρξη των εξετάσεων. 

Όσοι από τους σπουδαστές δεν επέλεξαν ενδιάμεση 
αξιολόγηση ή δεν υπάρχει ενδιάμεση αξιολόγηση, τότε ο 
βαθμός της τελικής εξέτασης είναι ο τελικός. 

3. Σπουδαστής θεωρείται επιτυχών στα μαθήματα εκεί¬ 
να που συγκέντρωσε βαθμό τουλάχιστον πέντε (5). 

4.0 βαθμός αυτών που προέρχονται από κατάταξη εξά¬ 
γεται ως εξής: το Τμήμα Υποδοχής με απόφαση του Συμ¬ 
βουλίου του, σύμφωνα με πς κείμενες διατάξεις, απαλ¬ 
λάσσει τους κατατασσόμενους από μαθήματα ή ασκή¬ 
σεις, που έχουν εξετασθεί με επιτυχία στη Σχολή ή το 
Τμήμα Προέλευσης, μη καταγράφοντας τους βαθμούς ] 
των μαθημάτων αυτών. Καθορίζει δε τα μαθήματα και 
ασκήσεις προηγουμένων εξαμήνων, στα οποία οι κατα- 
τασσόμενοι οφείλουν να εξετασθούν, εφόσον δεν διδά¬ 
χθηκαν ή δεν ασκήθηκαν πλήρως ή επαρκώς σε αυτή στη 
Σχολή ή το Τμήμα Προέλευσης, ανεξάρτητα από το εξά¬ 
μηνο που έγινε η κατάταξη. 

5. α. Ο τελικός βαθμός προκύπτει από το συνυπολογι- 
σμό των βαθμών του θεωρηπκού και εργαστηριακού - 
πρακτικού μέρους του μικτού μαθήματος με συντελε¬ 
στές, που κυμαίνονται μεταξύ 0,40 και 0,60 και έχουν 
άθροισμα ένα (1). Η κατανομή αυτή καθορίζεται από την 

Ομάδα Μαθημάτων με βάση τις ώρες και τις συνθήκες δι¬ 
δασκαλίας, ως και τη φύση κάθε μέρους του μαθήματος. 

β. Η παρακολούθηση σε ένα μάθημα θεωρείται επιτυ¬ 
χής, εφόσον ο βαθμός στο θεωρητικό και στο εργαστη¬ 
ριακό - πρακτικό μέρος του μαθήματος αυτού έχει την έν¬ 
δειξη τουλάχιστον "5". 

γ. Ο τελικός βαθμός αμιγώς εργαστηριακού - πρακτι¬ 
κού ή αμιγώς θεωρητικού μαθήματος είναι ο βαθμός που 
καθορίζεται στις παραγράφους 1 και 2του άρθρου αυτού 
αντίστοιχα. 

δ. Σε περίπτωση επιτυχούς παρακολούθησης ενός μό¬ 
νο μέρους μικτού μαθήματος, ο βαθμός του μέρους αυ¬ 
τού κατοχυρώνεται και το μάθημα επαναλαμβάνεται μόνο 
ως προς το άλλο μέρος. 

6. Ο σπουδαστής που δεν παρακολούθησε με επιτυχία 
υποχρεωτικό μάθημα σύμφωνα με τις διατάξεις της πα¬ 
ραγράφου 5 του άρθρου αυτού, πρέπει να το επαναλάβει 
κατά το επόμενο εξάμηνο. Εάν απέτυχε σε κατ’ επιλογήν 
υποχρεωτικό μάθημα ενός συνόλου μαθημάτων, τα οποία 
χαρακτηρίζουν κατεύθυνση, τότε πρέπει το μάθημα αυτό 
να το επαναλάβει το επόμενο εξάμηνο ή να αλλάξει το μά¬ 
θημα ή την κατεύθυνση, ενώ εάν απέτυχε σε προαιρετικό 
μάθημα, μπορεί να το επαναλάβει σε επόμενα εξάμηνα ή 
να το ανπκαταστήσει με άλλο. Για κάθε μάθημα που δη¬ 
λώνει ο σπουδαστής, μπορεί να συμμετάσχει στις δύο (2) 
εξεταστικές περιόδους που ακολουθούντο εξάμηνο. 

7. Αν ο σπουδαστής αποτύχει επί 4 συνεχόμενες εξετα¬ 
στικές περιόδους και αφού πρώτα συμβουλευτεί το γρα¬ 
πτό του σε συνεργασία με τον διδάσκοντα το μάθημα δι¬ 
καιούται να ζητήσει, με γραπτή αίτηση προς το Συμβού¬ 
λιο του Τμήματος που υποβάλλεται σε προθεσμία 10 
ημερών από την ανακοίνωση της βαθμολογίας του συ¬ 
γκεκριμένου μαθήματος, την εξέτασή του στην επόμενη 
εξεταστική περίοδο από τριμελή εξετασπκή επιτροπή η 
οποία αποτελείται από τον διδάσκοντα το μάθημα και δύο 
μέλη Ε.Π. συναφούς ειδικότητας που ορίζονται με από¬ 
φαση του Συμβουλίου του τμήματος. 

ΚΕΦΑΛΑΙΟ ΤΕΤΑΡΤΟ 

Κανονισμός Εξετάσεων Περιόδου και Πτυχιακής 
Εργασίας, Λήψη Πτυχίου 

Άρθρο 13 

Εξεταστικές Περίοδοι Εξαμήνου, Πρόγραμμα 
Εξετάσεων 

1. Μετά τη λήξη των μαθημάτων κάθε διδακτικού εξα¬ 
μήνου ακολουθούν δύο (2) εξεταστικές περίοδοι, δύο (2) 
εβδομάδων η κάθε μία, κατά τη διάρκεια των οποίων οι 
σπουδαστές εξετάζονται γραπτά σε όλη τη διδακτέα ύλη 
κάθε μαθήματος που δηλώθηκε από το σπουδαστή και 
προβλέπεται από τα αναλυτικά προγράμματα. Κατά την 
κρίση του συμβουλίου του τμήματος μπορούν όλοι οι 
σπουδαστές να εξεταστούν προφορικά. Κατ' εξαίρεση 
υπάρχει δυνατότητα μεμονωμένοι σπουδαστές, εάν συ¬ 
ντρέχουν λόγοι υγείας ή ειδικές περιπτώσεις , για τις 
οποίες αποφαίνεται το Συμβούλιο του τμήματος, να εξε¬ 
τάζονται μόνο προφορικά. 

2. Οι εξετάσεις περιόδου σε θεωρητικά μαθήματα, ή 
στο θεωρητικό μέρος μικτών μαθημάτων είναι για όλους 
τους σπουδαστές που τα έχουν δηλώσει υποχρεωτικές 
και διεξάγονται με βάση το πρόγραμμα, που συντάσσεται 
από το Συμβούλιο του Τμήματος και ανακοινώνεται, με 
ευθύνη του Προϊσταμένου του Τμήματος, πέντε (5) του¬ 


λάχιστον ημέρες πριν από την έναρξη των εξετάσεων. Το 
πρόγραμμα εξετάσεων περιλαμβάνει: 

- Το εξεταζόμενο μάθημα με τον κωδικό του αριθμό 

- Τον εισηγητή των θεμάτων 

- Ημερομηνία, ώρα και αίθουσα εξετάσεων 

- Τα ονοματεπώνυμα των εποπτών και επιτηρητών 

3. Σε περίπτωση που, για λόγους μη υπαιτιότητας των 
σπουδαστών, δεν πραγματοποιηθούν οι τελικές εξετά¬ 
σεις της μιας ή και των δύο εξετασπκών περιόδων σε μά- 
θημα ή μαθήματα του οικείου διδακηκού εξαμήνου, αυ¬ 
τές διενεργούνται στο αμέσως επόμενο διδακπκό εξάμη¬ 
νο και μετά τη λήξη των εβδομάδων διδασκαλίας του 
εξαμήνου αυτού. Στην περίπτωση αυτή κατοχυρώνεται ο 
βαθμός ενδιάμεσης αξιολόγησης. Για τη συμμετοχή στις 
εξετάσεις μαθημάτων που διεξάγονται σύμφωνα με τα 
προηγούμενα, στο αμέσως επόμενο διδακτικό εξάμηνο 
δεν απαιτείται δήλωση του μαθήματος από τον σπουδα¬ 
στή, ούτε έχουν εφαρμογή όσον αφορά στα μαθήματα, 
αυτά οι περιορισμοί της διάταξης των περιπτώσεων του 
εδαφίου β' της παραγράφου 6 του άρθρου 4 του παρό¬ 
ντος. 

Άρθρο 14 

Οργάνωση των Εξετάσεων Περιόδου 

1. Τη γενική ευθύνη εύρυθμης διεξαγωγής των εξετά¬ 
σεων του Τμήματος, έχει ο Προϊστάμενος του Τμήματος, 
ο οποίος μεριμνά έγκαιρα για τον ορισμό εποπτών, την 
καταλληλότητα των χώρων, τη διαθεσιμότητα των υλικών 
και μέσων και γενικότερα για το αδιάβλητο των εξετάσε¬ 
ων. 

2. Ως επιτηρητές των εξετάσεων ορίζονται από το Συμ¬ 
βούλιο του Τμήματος τακτικά και έκτακτα μέλη του Ε.Π. 
στα πλαίσια των ωρών απασχόλησής τους κατά βαθμίδα 
και με συνεκπ'μηση του χρόνου, που απαιτείται για την 
ετοιμασία των εισηγήσεων και για τις διορθώσεις των 
γραπτών δοκιμίων. Σε περίπτωση έλλειψης του προανα- 
φερόμενου προσωπικού, ως επιτηρητές ορίζονται και άλ¬ 
λες κατηγορίες προσωπικού με πράξη του Διευθυντή της 
Σχολής. 

3. Τα θέματα των εξετάσεων εισηγούνται αυτός ή αυτοί 
που δίδαξαν το μάθημα κατά το εξάμηνο που έληξε και σε 
περίπτωση απουσίας τους ή κωλύματος, τα θέματα θέτει 
και εισηγείται άλλος εκπαιδευτικός από την ίδια Ομάδα 
Μαθημάτων, που ορίζεται με πράξη του Προϊσταμένου 
του Τμήματος, μετά από εισήγηση της Ομάδας Μαθημά¬ 
των. 

4. Σε περίπτωση προφορικής εξέτασης, ορίζεται και 
δεύτερος εξεταστής συναφούς ειδικότητας , με πράξη 
του υπεύθυνου της ομάδας μαθημάτων. Ο βαθμός στην 
περίπτωση αυτή είναι ο μέσος όρος των δύο (2) βαθμών. 

5. Οι εξετάσεις κάθε μαθήματος διεξάγονται με την ευ¬ 
θύνη του εισηγητή του μαθήματος. 

Άρθρο 15 

Διαδικασία Διεξαγωγής Εξετάσεων, Τράπεζα Θεμάτων 

1. Για την ανάπτυξη των θεμάτων χορηγούνται στους 
εξεταζομένους σπουδαστές ειδικά σφραγισμένες κόλλες 
αναφοράς ή τυπωμένα ερωτηματολόγια με ευθύνη των 
επιτηρητών της αίθουσας. 

2. Στην αρχή της εξέτασης γίνεται από τους επιτηρητές 
έλεγχος των στοιχείων ταυτότητας των εξεταζομένων. 

3. Σπουδαστής που καταλαμβάνεται να ανπγράφει από 

βιβλία ή να σημειώνει από γραπτό σπουδαστή ή να συ¬ 
νεννοείται με άλλον ή άλλους σπουδαστές ή να παρεμπο¬ 
δίζει την ομαλή διεξαγωγή των εξετάσεων μηδενίζεται, 
αφού σημειωθεί και μονογραφηθεί το γραπτό τους από 
τον επιτηρητή, που έκανε τη διαπίστωση αυτή. 

4. Μέσα σε πέντε (5) ημέρες από τη διεξαγωγή των εξε¬ 
τάσεων του μαθήματος ο εκπαιδευτικός καταθέτει στο 
Τμήμα τη βαθμολογία των εξετάσεων περιόδου, καθώς 
και τον τελικό βαθμό του μαθήματος. Μετά από σχετικό 
έλεγχο, το Τμήμα προβαίνει στην ανακοίνωση των αποτε¬ 
λεσμάτων και στην αρχειοθέτηση των βαθμολογιών. 

5. Τα γραπτά δοκίμια φυλάσσονται με ευθύνη του εξε¬ 
ταστή για ένα εξάμηνο μετά την παρέλευση του οποίου 
διατίθενται για πολτοποίηση με απόφαση του Συμβουλί¬ 
ου της Σχολής. Κατά το διάστημα αυτό ο σπουδαστής 
μπορεί να ζητήσει από τον εξεταστή να συμβουλευτεί το 
γραπτότου. 

6. α. Ο εξεταστής κάθε μαθήματος υποχρεούται να πα- 
ραδίδει στον υπεύθυνο της Ο.Μ. της σχολής του ένα (1) 
αντίγραφο των θεμάτων που προορίζονται για την εξέτα¬ 
ση των σπουδαστών. 

β. Στο τέλος κάθε εξεταστικής περιόδου, γίνεται αξιο¬ 
λόγησης των θεμάτων που κατατέθηκαν στη σχολή από 
την οικεία ομάδα μαθημάτων και αποφασίζεται η κωδικο¬ 
ποίηση ή μη συγκεκριμένου θέματος. 

γ. Για την κωδικοποίηση, αρχειοθέτηση, διατήρηση και 
διακίνηση των θεμάτων του προηγούμενου εδαφίου δη- 
μιουργείται σε κάθε σχολή Τ.Ε.Ι. "τράπεζα θεμάτων" κατά 
τμήμα και ομάδες μαθημάτων σκοπός της οποίας είναι η 
διευκόλυνση των εξεταστικών διαδικασιών. Ο χαρακτή¬ 
ρας των θεμάτων είναι εμπιστευτικός. 

δ. Η "Τράπεζα θεμάτων" λειτουργεί και ως δανεισπκή 
μεταξύ των μελών του Ε.Π. και Ε.Ε.Π. της σχολής. 

Άρθρο 16 

Εκπόνηση Πτυχιακής Εργασίας 

1. Κάθε σπουδαστής είναι υποχρεωμένος να εκπονήσει 
πτυχιακή εργασία με θέμα, που πρέπει να έχει σχέση με 
το γνωσπκό ανπκείμενο του Τμήματος και τα πραγμαπκά 
θέματα παραγωγής και υπηρεσιών. Τα τακτικά μέλη του 
Ε.Π. και οι Επιστημονικοί Συνεργάτες που διδάσκουν στο 
Τμήμα προτείνουν θέματα πτυχιακής εργασίας, που ανα¬ 
κοινώνονται έγκαιρα στους σπουδαστές. Για την εκπόνη¬ 
ση της πτυχιακής εργασίας χρησιμοποιούνται, εφόσον εί¬ 
ναι απαραίτητο, οι χώροι και ο εξοπλισμός καθώς επίσης 
τυχόν αναγκαία οικονομικά μέσα του ΤΕΙ. Πτυχιακή εργα¬ 
σία μπορεί να πραγματοποιηθεί επίσης εκτός ΤΕΙ σε ορ¬ 
γανισμούς, ιδρύματα, υπηρεσίες κλπ. ύστερα από από¬ 
φαση του Συμβουλίου του Τμήματος. Τις προϋποθέσεις 
ανάθεσης πτυχιακών εργασιών και κάθε σχετικό θέμα κα¬ 
θορίζει με απόφασή της η Ομάδα Μαθημάτων. 

2. Κοινό θέμα πτυχιακής εργασίας μπορεί να ανατεθεί 
και σε ομάδα μέχρι τριών (3) σπουδαστών με ταυτόχρονη 
κατανομή της εργασίας σε κάθε σπουδαστή. 

3. Κάθε τακτικό μέλος του Ε.Π. του Τμήματος στο πλαί¬ 
σο απασχόλησής του υποχρεούται να αναλάβει την επί¬ 
βλεψη αριθμού πτυχιακών εργασιών, που δεν μπορεί να 
υπερβεί τις τέσσερις (4) ανά εξάμηνο. Επιστημονικοί Συ¬ 
νεργάτες του Τμήματος αναλαμβάνουν επίσης την επί¬ 
βλεψη πτυχιακών εργασών μετά την κάλυψη δύο (2) ερ¬ 
γασιών ανά εξάμηνο που υποχρεούνται να αναλαμβάνει 
το Ε.Π. 


4. Από την Ομάδα Μαθημάτων ορίζεται για κάθε θέμα 
πτυχιακής εργασίας ένα τακτικό μέλος του Ε.Π ή Επιστη¬ 
μονικός Συνεργάτης που επιβλέπει τη πρόοδο στην επε- 
ξεργασ'ατου θέματος, καθοδηγεί τους σπουδαστές στην 
αναζήτηση της καλύτερης λύσης, φρονπζει για την πα¬ 
ροχή των αναγκαίων διευκολύνσεων σε χώρους και σε 
εξοπλισμό και εποπτεύει τα μέλη του Ε.Τ.Π., όπου η συμ¬ 
βολή τους κρίνεται αναγκαία. Επίσης, εισηγείται στον 
Προϊστάμενο του Τ μήματος τη διάθεση των απαραίτητων 
χρηματικών ποσών για αναλώσιμα υλικά κλπ. Για πτυχια¬ 
κές εργασίες που πραγματοποιούνται σε χώρους εκτός 
ΤΕΙ, ο επιβλέπων εκπαιδευτικός περιορίζεται στον επι¬ 
στημονικό και τεχνικό μέρος της εργασίας. Επίβλεψη πτυ¬ 
χιακής εργασίας μπορεί να ανατεθεί σε μέλη Ε.Π. ή Επι¬ 
στημονικούς Συνεργάτες άλλου Τ μήματος ή Γενικού Τ μή¬ 
ματος, μετά από κοινή απόφαση των Συμβουλίων των δύο 
Τμημάτων. 

5. Η επεξεργασία της πτυχιακής εργασίας μπορεί να 
επεκταθεί και πέρα από τη λήξη του τελευταίου έτους 
σπουδών ανάλογα με την έκταση και τις απαιτήσεις του 
θέματος. Τα πνευματικά δικαιώματα ανήκουν σε αυτούς 
που συνέβαλαν στην εκπόνηση της πτυχιακής εργασίας. 
Για να ανατεθεί σε σπουδαστή πτυχιακή εργασία, πρέπει 
αυτός να βρίσκεται στο τελευταίο έτους σπουδών. 

6. Μετά την ολοκλήρωση της πτυχιακής εργασίας και 
ύστερα από έγκριση του επιβλέποντα εκπαιδευτικού, αυ¬ 
τή υποβάλλεται μέσω του πρωτοκόλλου στο Τμήμα. Το 
Συμβούλιο του Τμήματος ορίζει ημερομηνία μέσα στο 
χρόνο μαθημάτων, κατά την οποία γίνεται παρουσίαση 
της πτυχιακής εργασίας, ή αριθμού πτυχιακών εργασιών 
ενώπιον τριμελούς επιτροπής από μέλη του Ε.Π. του Τμή¬ 
ματος και Επιστημονικούς Συνεργάτες συναφούς ειδικό¬ 
τητας, εκ των οποίων ο ένας είναι ο εισηγητής. Την πα¬ 
ρουσίαση αυτή μπορούν να παρακολουθήσουν μέλη του 
Ε.Π. και σπουδαστές. 

7. Σε περίπτωση έλλειψης μελών του Ε.Π. συναφούς ει¬ 
δικότητας στο ίδιο Τμήμα, η επιτροπή συμπληρώνεται 
από μέλη άλλου Τμήματος ή Γενικού Τμήματος, που 
έχουν συνάφεια με το αντικείμενο. Τ α μέλη της επιτροπής 
παρακολουθούν την παρουσίαση της εργασίας και υπο¬ 
βάλλουν διευκρινιστικές και εξεταστικές ερωτήσεις, 
ώστε να διαμορφώσουν άποψη για την ορθότητα και την 
πληρότητα της λύσης που δόθηκε στο πρόβλημα και για 
το βαθμό συμμετοχής καθενός από τους συμμετέχοντες 
στην επεξεργασία του θέματος σπουδαστές. Τα μέλη της 
επιτροπής εξέτασης της πτυχιακής εργασίας αποφασί¬ 
ζουν, κατά πλειοψηφία, ύστερα από πρόταση του επιβλέ- 
ποντα εκπαιδευτικού, για το βαθμό που θα δοθεί στην 
πτυχιακή εργασία ή σε καθένα από τους συμμετέχοντες 
στην ομάδα επεξεργασίας ξεχωριστά. Σε περίπτωση που 
η πτυχιακή εργασία δίνεται σε περισσότερους από έναν 
σπουδαστές, τότε η βαθμολογία τίθεται χωριστά για κάθε 
ένα σπουδαστή. 

8. Σε περίπτωση που μία πτυχιακή εργασία κριθεί ελλι¬ 
πής, αναπέμπεται για συμπληρωματική επεξεργασία 
οπότε επαναλαμβάνεται η διαδικασία υποβολής και πα¬ 
ρουσίασης, όπως ορίζεται στις παραγράφους 6 και 7 του 
άρθρου αυτού. 

9. Σε περίπτωση διαφοράς αξιολόγησης πέραν των 
τριών (3) μονάδων θα δικαιολογείται η βαθμολογία της 
επιτροπής εξέτασης. 

Άρθρο 17 

Βαθμός Πτυχίου, Ανακήρυξη Πτυχιούχων 

1. Ο βαθμός πτυχίου εξάγεται με προσέγγιση δύο (2) 
δεκαδικών ψηφίων και προκύπτει από τον τύπο: 

Β= δ1β1+δ2β2+.+δνβν 

δ1+δ2+.+δν 

όπου βΐ β2.. .βν είναι οι βαθμοί όλων των μαθημάτων 
που παρακολούθησε ο σπουδαστής και δΐ δ2 ... δν, οι 
αντίστοιχες διδακτικές μονάδες, που ανπστοιχούν στις 
εβδομαδιαίες ώρες διδασκαλίας κάθε μαθήματος. Στα 
μαθήματα περιλαμβάνεται και η πτυχιακή εργασία, που 
χαρακτηρίζεται από 10 μέχρι 15 διδακτικές μονάδες με 
απόφαση της Γενικής Συνέλευσης του Τμήματος. 

2. Τελειόφοιτος του ΤΕΙ ανακηρύσσεται πτυχιούχος 
αφότου συμπληρώθηκαν όλες οι απαιτούμενες, σύμφω¬ 
να με την παράγραφο 5 του άρθρου 27 του Ν.1404/1983, 
προϋποθέσεις και ειδικότερα από τη χρονολογία που κα¬ 
τατέθηκε μέσω πρωτοκόλλου του τμήματος και η τελευ¬ 
ταία προϋπόθεση. 

ΚΕΦΑΛΑΙΟ ΠΕΜΠΤΟ 

Τίτλοι Σπουδαστές, Ταυτότητα, Τηρούμενα βιβλία 

Άρθρο 18 
Τίτλοι Σπουδών 

1. Στους σπουδαστές του ΤΕΙ χορηγούνται τα ακόλου¬ 
θα πιστοποιητικά και τίτλοι σπουδών: 

α. Βεβαίωση σπουδαστικής κατάστασης 
β. Πιστοποιητικό αποφοίτησης 
γ. Πτυχίο 

2. Η βεβαίωση σπουδαστικής κατάστασης αποτελεί 
αντίγραφο βαθμολογίας του σπουδαστή. 

3. Το πιστοποιητικό αποφοίτησης επέχει θέση αναγρά¬ 
ψου πτυχίου. 

4. Ο τύπος του πτυχίου καθορίζεται σύμφωνα με την 
παράγραφο 8 του άρθρου 27 του Ν.1404/1983. 

5. Ο χαρακτηρισμός βαθμού του πτυχίου των αποφοί¬ 
των του ΤΕΙ καθορίζεται ως εξής: 

- Από 5-6,9 "καλώς" 

- Από 7 - 8,4 "λίαν καλώς" 

- Από 8,5 -10 "άριστα" 

6. Όλοι οι βαθμοί υπολογίζονται και καταχωρούνται με 
προσέγγιση ενός δεκάτου της ακέραιος μονάδας. 

Άρθρο 19 

Σπουδασπκή Ταυτότητα, Εισιτήριο 

Στους σπουδαστές ΤΕΙ χορηγούνται: η σπουδαστική 
ταυτότητα και το δελτίο ειδικού εισιτηρίου σύμφωνα με 
τις κείμενες διατάξεις. 

Άρθρο 20 

Τηρούμενα Βιβλία στο Τμήμα και τη Σχολή 

1. Για την παρακολούθηση της σπουδαστικής κατάστα¬ 
σης του Τμήματος τηρούνται τα ακόλουθα βιβλία και πρα¬ 
κτικά: 

α. Μητρώο Σπουδαστών 
β. Μητρώο Πτυχιούχων 

γ. Βιβλίο Πρακτικών Συμβουλίου του Τμήματος 
δ. Βιβλίο Πρακτικών Γενικής Συνέλευσης του Τμήματος 


2. α. Ο τύπος και το περιεχόμενο του Μητρώου Σπου¬ 
δαστών καθορίζεται στον Εσωτερικό Κανονισμό του ΤΕΙ. 

β. Το βιβλίο των πρακτικών του Συμβουλίου και της Γε¬ 
νικής Συνέλευσης του Τμήματος, αποτελείται από τα επι- 
μέρους δακτυλογραφημένα έντυπα ή πρακτικά, τα οποία 
στο τέλος κάθε χρόνο βιβλιοδετούνται και αρχειοθετού¬ 
νται χρονολογικά. 

3. Σε επίπεδο Σχολής τηρείται μόνο βιβλίο πρακτικών 
του Συμβουλίου, σύμφωνα με την περίπτωση β'της προη¬ 
γούμενης παραγράφου. 

4. Ανάλογα με τις τεχνικές του δυνατότητες, το ΤΕΙ 
μπορεί να χρησιμοποιεί ηλεκτρονικό υπολογιστή για την 
τήρηση της σπουδαστικής κατάστασης και να χορηγεί 
επίσημα επικυρωμένα αντίγραφα αυτής στον ενδιαφερό¬ 
μενο σπουδαστή. 

Άρθρο 21 

Φιλοξενούμενοι Σπουδαστές 

Οι σπουδαστές, οι διακινούμενοι μεταξύ των τριτοβάθ¬ 
μιων ιδρυμάτων της αλλοδαπής και του ΤΕΙ στα πλαίσια 
προγραμμάτων συνεργασίας, εγγράφονται ως φιλοξε¬ 
νούμενοι σπουδαστές. Οι φιλοξενούμενοι σπουδαστές 
έχουν τα δικαίωμα και τις υποχρεώσεις που έχουν οι 
σπουδαστές του Ιδρύματος, για όσο χρόνο διαρκεί η φοί¬ 
τησή τους, σύμφωνα με το εγκεκριμένο πρόγραμμα συ¬ 
νεργασίας. Στους σπουδαστές που ολοκληρώνουν την 
παρακολούθηση μαθημάτων (εργαστηριακών ή θεωρητι¬ 
κών) και έλαβαν μέρος επιτυχώς σε εξετάσεις χορηγείται 
πιστοποιητικό σπουδών με τον τίτλο του μαθήματος, το 
βαθμό και τις Ακαδημαϊκές Πιστωτικές Μονάδες. 

Άρθρο 22 

Εκπόνηση Προγράμματος σε Ιδρύματα της Αλλοδαπής 

Προκειμένου περί σπουδαστών ενός τμήματος του ΤΕΙ 
που εκπονούν ένα μέρος του προγράμματος σπουδών σε 
ιδρύματα της αλλοδαπής στα πλαίσια εκπαιδευτικών 
προγραμμάτων συνεργασίας, ακολουθούνται οι διαδικα¬ 
σίες σύμφωνα με τις διμερείς συμφωνίες μεταξύ του ΤΕΙ 
και του Τμήματος Υποδοχής των Ιδρυμάτων που υπάρχει 
συνεργασία. 

Άρθρο 23 

Διάφορες Εξεταστικές Περίοδοι 

Για την διευκόλυνση της κινητικότητας των σπουδα¬ 
στούν το Συμβούλιο του Τμήματος δύναται να ορίσει δια¬ 
φορετικές εξεταστικές περιόδους 

Άρθρο 24 
Γενική Διάταξη 

Θέματα και λεπτομέρειες που δεν καθορίζονται από 
τον παρόντα Κανονισμό, καθορίζονται από το Συμβούλιο 
του ΤΕΙ με σχετικές εγκυκλίους. 

Η απόφαση αυτή να δημοσιευτεί στην εφημερίδα της 
Κυβερνήσεως. 

Αθήνα, 19 Οκτωβρίου 1999 

Ο ΥΠΟΥΡΓΟΣ 

ΓΕΡ. Δ. ΑΡΣΕΝΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ΜΙρ: νννννν.β \.ψ 
β-ΙΊΠ3ΪΙ: ννβΐ3ΙΤΙ38(6Γ @ θί·9Γ 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 227-Τ,Κ. 54100 (031) 423 956 

ΠΕΙΡΑΙΑΣ 

Νικήτα 6-8 Τ.Κ. 185 31 4135 228 

ΠΑΤΡΑ 

Κορίνθου 327 - Τ.Κ. 262 23 (061) 6381 100 

ΙΩΑΝΝΙΝΑ 

Διοικητήριο Τ.Κ. 450 44 (0651) 87215 

ΚΟΜΟΤΗΝΗ 

Δημοκρατίας 1 Τ.Κ. 691 00 (0531) 22 858 

ΛΑΡΙΣΑ 

Διοικητήριο Τ.Κ. 411 10 (041) 597449 

ΚΕΡΚΥΡΑ 

Σαμαρά 13 Τ.Κ. 491 00 (0661)89 127/89120 

ΗΡΑΚΛΕΙΟ 

Πλ. Ελευθερίας 1, Τ. Κ. 711 10 (081) 396 223 

ΛΕΣΒΟΣ 

Πλ. Κωνσταντινουπόλεως Τ.Κ. 811 00 Μυτιλήνη 

(0251)46 888/47 533 

ΤΙΜΗ ΦΥΛΛΩΝ " Μέχρι 8 σελίδες 200 δρχ. 

ΕΦΗΜΕΡΙΔΟΣ ι ΗΣ ΚΥΒΕΡΝΗΣΕΩΣ Απ ^ 8 σε χ(5ες και άνω προσαύξηση 100 δρχ. ανά βσέλιδο ή μέρος αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κ.τλ.) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

60.000 δρχ. 

70.000 » 

15.000 » 

70.000 » 

30.000 » 

15,000 » 

5.000 » 

10,000 » 

3.000 » 

10.000 » 

250.000 » 

3.000 δρχ. 

3.500 » 

750 » 

3.500 » 

1.500 » 

750 » 

250 » 

500 » 

150 » 

500 » 

12.500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » 

12.500 » 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τ υπογραφείου. 

*Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1 η Ιανουάριου και λήγει την 31 η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους, 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 



| Οι υπηρεσίες εξυπηρέτησης των πολιτών λειτουργούν καθημερινό από ΟΘ.ΟΟ' έως 13.00' 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



















